Pas e caretaaghi jeriya kancana engko` nhyebhutaghi kennengan ben ciri-cirina jin apa bhai se bede neng asrama, sapa se ta` tako`a. Kabbhi nak kanak ye tako`, engko` ye ta` tako` ontongnga. Bede se tako` nyamana Deni, sampe` mun e caretaaghi nangis jeriya nak kanakna. "Ambura jhe` acareta pole, engko` tako`". Sampe` kabbhi jendela e totop angghuy korden, labang kamar e totop. Ontongnga sakamar jeriya essena tello oreng.. Sampe` pole dari ecaretaaghi jeriya ta` bengal kaluar kamar, panengnga ye pas e ruang tengah e ade`na kamarra bede jin kene` alias tuyul. Jeriya minta aterraghi ka ade`na jedding otabe lampu ruang tengah ben kamarra ta` olle epate`e pokokna. Buh la ongghu beg marepot oreng.


Bakto bini acaca maso tatanggha se kateppaan amaen e roma engko' bhellis karebbha dhibi' dhaddhi posanga ka engko' keya aherra, jha' engko' aromasa tang alasan ta' pate genna keya. Lantaranna engko' ta' tao keya polana engko' aromasa ta' eyeddhebbhi apa keng polana sengka reng bini' along-polong. Mon reng bini' along-polong biyasana pagghun arasanan ban bar-nyalabar bhantana dapa' man-da'emman. Tape marghana engko' ta' acaca etemmo jha' pegghel pas tang bini pada ta' acaca keya dhala malem. Di-budina pas dhaddhi tokarra, ngambhul dhala ghulagghu ban dhaddhi ngambhulla. poko' mon la da'iya se sossa reya pas buru ka aba' dhibi' se sanyatana terro eladhinanna maso bini.


Pegghel sara ta' kabuwa' ka kaka' epar se adhinaaghi tang taretan polana bada reng bini' laen se ghun niatdha pada ekala'a pessena. Mon dateng ka Madhura bi' engko' epapotongnga sokona ban eporporra colo'en. Sala mon bada e roma ta' toman abhajang pas ghun aroko' e dalem kamarra. Bakto ta' andi' pesse lako eberri' maso tang taretan ban tang eppa'. Jha' sakeng nengenneng der-bhender bi' engko' ta' kera ekarena pesse se ebaghi tape pegghella engko' polana pas atengka sala la ta' tao aberri' apa ka tang taretan. Bakto tang taretan rembi' ana'en tada' atanya sakale ban ta' peape atanya ngabi' barampa pas ta' mole sakale.


Taeppak arehrebbuh neka kaula ampon dagdigdug ngetter ngedingaghi dhabunnah dokter amargha paman le koma. Sadhajana kaloargha jareya e telfon sareng kaula ban soro a kompol sopajha lok kastah kadhii'. Dokter la ampon angkat tangan teppak ghu lagguh jareya, napah pole kondisinnah paman la ampon kritis sarah lok bisa e tengale kadhi manossah pole. Lastarennah sadhajana a kompol kabbhi neng ruangannah ka' dhinto pas pokol 12.00 seang lastarennah adzan dhohor neka Paman akherrah seddeh ban la ampon sobhung sama sakale. Ongghu rassannah sakek ban badha kastannah jughan amargha kaula neka la ampon semmak sarah sareng paneka. DHukannah pora'allah ya Allah. Akherrah lajuh e oros ghibeh mole ka compo' saketar pokol 1 ban e koburin saketar pokol 2 seang.


Olle aresan magghi ta' noro' andi' engko' senneng aca'-lonca'. Bakto ghi' kenne' engko' nyambu'aghi aresanna nyanynya se olle bufet saparo ban engko' se olle. Bakto ekocco' engko' meddhet pas kalowar settong dhalubang aresan se aesse nomer Pa' Polo Settong. Eyorakaghi maso katowana, jha' nomer Pa'Polo Settong aherra engko' nyongngo' tang endi' pada maso se esebbhut. Engko' aorak "ekenneng engko'!" sampe' libali sambi alonca'. Kapanna la paste aherra engko' berka' ka roma ngabala ka nyanynya jha' aresanna ekenneng. Bi' nyanynya engko' eyombhalli pesse bakto jiya lemaebu. Lemaebu jiya mon sabbhan padana maso sekt ebuna setiya, jha'reng jhajhan bannya' se ghi' argha satos ban seket ropia.


Kita mesteh setuju jhek Indonesia lebbi bhagus deri Singapura. Tapeh arapah SIngapura negehreh se sekennek ghereng elong jiah bisa andik kunjungan wisata se lebbi rajeh deri Indonesia? Taon 2015 total kunjungan wisatawan mancanegara neng Singapura sebennyak 16,1 juta wisatawan. Mon neghereh kita riah keng olle 10 juta wisatawan mancanegara. Arapah? Polanah fasilitas ben transportasinah mereka jheu lebbi maju. Selaen jiah kemajuan infrastruktur kiah se ngedukung kabbhi dheddhih ghempang ghebey awisata neng dissah. Polanah bennyak oreng nyareh kenyamanan ben hal se ghempang ghebey preien. Akelenjer dek Singapura lakar nyaman. Lok ruwet ben bebas deri sepeda motor se ajhelen den beden. Kottanah mereka atatah rapi ben bherse,


Suntighen neka lakar la e ka parlo dhalam kasehadan ban ranah medis ghebey masyarakat. Namong, Mela dhari paneka pan saponapan oreng jareya napah pole masyarakat se lok biasa narema kabadhaan suntighen jareya lakar la mlarat se eparenge oneng. Kalabhan dhari paneka kabannya'an lakaran oreng jareya la ampon Ngakan dhabuannah pamekkeran se lok bisa e taremah sareng pan saponapan manossah se Lok Dhik ngarteh ka masalah kasehadan. Bennyak nak kanak bhejik se Lok ngalakone imunisasi melanah jareya mereka Reng sepponnah neka lok percajeh ka suntighen jareya. Hal neka jughan se maghabay pan saponapan bhejik ghaduwan masalah neng dhalem kasehadennah epon. Mela dhari jareya segghut sarah kasongkan se cek bennyak na.


Bhakto kalulusan kulah arassah senneng sarah melanah kulah olle penghargaan neng upacara bendera se eka'dhimmah penghargaan neka eparenge langsong dhari kepala sekolah kulah dhibi'. E areh senen bakto nak kanak ajher ghuru asiaran ka moredde melana ujian akhir semester la semmak. Sadhajana guruh la ampon a woro woro melanah nak kanak neka kodhu a siap aghin mental ban materinnah pemassak sopajha bisa seap ngadeppbhin ujian neka. Namong kuah la ampon oneng strateginnah, saenggha kulah bisa olle nilai se maksimal ban kulah daddhi lolosan terbaik sareng penghargaan se e parenge pihak sakolah melanah nilai kulah jareya lakar paleng tenggi dhalam se angkadhen paneka. rassah sennneng manabi e paenge penghargaan jareya.


Dheri adeknah gang romanah kancanah riyah, azka ajhelen sokoh. Azka ajhelen sambih ngedingaghi lagu. Dhepak ghen adeknah komplek, azka apangraha tak nyaman polanah corak bedeh se noro'en buntek. Azka mabengal ghebey atole. Ternyata teppak azka e toroken dheri ambhu ning adeknah gang romanah kancanah moso reng lakek sittong se anghuy songkok celleng pas angghuy masker. Ghen la taoh polanah e toroken, azka akhirrah buruh sampek dhepak ka pos security ning adeknah komplek se elebedhin moso azka. Azka pas minta ngicak ka security se bedeh ning pos mon e toroken oreng lakek. Moso security jeriyah akhirrah azka e ateraghi makle aman.


Tawon riyah keben se maggih andik manfaat bisa ngaselagih  madu se manes ben nyaman gebey enoman ben jemoh, tapeh ekejar ben esengak tawon riyah pasteh bedeh rasssah takok'en. Parak kabbhi oreng lok kerah bengal mon kadung ekejar ben tawon riyah, mangkanah oreng mon terro ngalak madu deri sarangah tawon riyah kodhu se ahleh ben bengal sarah. Maggih tawon riyah kennek, tapeh mon kadung ngabber tawon riyah gencang kiyah. Apapole mon kadung esengak tawon, rassanah selaen sakek gik bedeh bengkak'en. Tapeh biasanah tawon riyah lok kerah nyengak mon lok eganggu bik manossah, lakar biasanah salanah manossanah dibik se ganggu tawon jiyah.


Ban reng oreng neka kanbenny'an nuntut kita jareya sadhajan bisa ngalampoau aghin betesannah kita daddhi manossah. Melanah hal se paleng penteng pertama kalennah engghi ka'dhinto ngokor betesan badhan dhibi' ghellun. Termasok dhalam oreng se mampo napah bhunten ? Anapah kodhu elakoneh ghi melanah hal jareya se nantoa aghin ka adha'eng kadhinapah. Pan saponapan carah sopajha kita bisa lebbhi narema apah maksod deh oreng laen lok anapah kita tarema bein. arassah takok melanah toman telellep neka hal se wajar se erasaen oreneg laen, lok bisa oreng laen neka bisa mendheng dhelem settong pandengan se e ka'dhimah hal neka justru ngarannah jareya ka mending aghin masalanah oreng laen.


E teremah dek perguruan tegghi jiah sittong kesempaten se sangat e rep - arep bik bennyak oreng. Pasallah ghebey masok dek perguruan tegghi jiah lok ghempang. Seseoreng kodhu nrok bennyak tahap masok mon neng tahap - tahap awallah lok e teremah. Kadik mon masok dek perguruan tegghi negeri otabeh PTN se kodhu lebet jalur SNMPTN e lanjut lebet SBMPTN ben jalur Mandiri. Marghenah perjalur jiah sossa neng saingan otabeh neng minimal skor ghebey lulus, tebhenah sang le e teremah jiah bisa bhunga sarah. Rassah bhunga riah se kodhu e bitong dheddhih sittong apresiasi otabeh penghargaan ghebey usaha ajherreh selama riah masok dek perguruan tegghi.


Jeya lagghuk entarrah ke romanaha kakanah se ghi buruh melahirkan. Jeya la sibok dheri pagi nyatet bhereng apaan bhein seebeliieh. Jeya nyatet benyak bhereng ghebey bhejik, pnakannah se ghik buruh lahir. Jeya melleah klambih, sepatu, popok, alat mandih ben mainan. Jeya mangkat so eboknah ka toko se ajhuel perlengkapan ghebey bhejik. Sadhepa'en ka toko bhejik, jeya nemmoh sittong mainan se cek leburreh. Jeya melleh benyak mainan polanah dheri sakeng sennengah andik ponakan anyar. Jeya lebur sarah ka bhejik. Samarenah aborong, jeya pas a bhungkos kado kabhi bereng se e bellih ghellej angghuy kertas kado bernah bhiruh, polanah ponakan anyarrah riyah lake'. Jeya tak sabbher nantos lagghuk se katemmoah moso ponakannah.


San teppak areh jumat sore neka, kulah etelpon sareng tang sepopoh melannah tang mejedhik neka mentah ater entar ka dokter polannah la ampon sakek tabhuk olle 3 areh. Padahal ghi lok ngakan dhan badhanan neng romannah. Saenggh re sore jyah kulah mangkat katelloh sareng tang sepopoh aceng gonceng lakek ruah. Depak dha' kennengannah dokter praktekkah jyah kulah lajuh ngalak nomer antrian. San la olle 5 menet dhari ngantri lajuh e pangghil ban epakon masok ghabay e preksah sareng dokter. Awallah dokterrah anyatanyah kadhinapah sakek eng ban keluhannah neka apah bein. Akherrah dokter nga identifikasi jha' tang mejedhi' jareya badha masalah neng lambung ngah ban kodhu e operasi. Alias usus buntu. ghi kulah takerjed sarah ngedingaghinnah.


Kalaban badhannah katako'an neka ka sadhajana oreng ghu cman ka becce'an bein se eka olle namong kajhube'en jareya tantonah paste bedeh. Oreng se ghaduwan rassah takok mateh melana neka oreng jareya paste bedeh rassah Iman neng aghamana ban rassah takok ngalakone hal se sala kalabhan rassah tobat se tengghi. Namong kajube'en dhari rassah takok jareya lakar la bedeh, Katako'an mateh ban sekarat neka melanah oreng jareya lok percajeh ka ajunan Allah, melanah sekobesah bisa napah bein kadaddhian termasok neka oreng se seddhe. Saenggha hal jareya ghebey pengajharan bein sopajha bisa lebbhi tennang pole ban bisa narema pa apah se ampon e parenge sakobesah.


Jhaman se kulah rassaen se eka'dhimmah kulah neka bingong karebbeh dhibi', melanah sadhajana oreng neka la ampon ghaduwan apah se e katerro namong kulah lok bisa cokop dhari settong bein. Rassannah neka lakar la lok bisa e paterros pole melanah kulah arassah takok manabi ngalakoneh dhusah ban kesalahan jareya. Kulah sadar ongghu, manabi Allah neka Maha se mabelik atennah manossah kadhinapah bein carannah. Sopajha hal jareya tantonah maceppet kasadaran se paleng otama ban ngaloros aghin daddhi manossah se becce'. Pa sapah manabi ghaduwan rassah takok, pasokkor abik bennyak sebab aneka rassah takok se ngontong aghin sebab bhakkal majheu aghinnah sampeyan dhari kasalahan se rajeh ban marajeh dhusah.


ceretnnah ghi' a lanjut teppak ngandhung se pertama. San le taoh ngandhung kulah ngejjhit tretan wkwkwk bedeh sennengah bedeh takok eng bedeh bingongah ruah. Dele parak se jam lebbhi bedeh neng jhedding ban dele nge tes sampek du kaleh sopaja percajeh pole amargha la bingong jaruah. San marennah dha' neka kulah kaloar dhari jeddhing, kulah engak sarah jyah teppak areh Mengghu ghulagguh saketar pokol satengah ennem wkwkwk. Akherrah kulah nangnge'en tang lakek ban a berrik kejuden ruah sambih nge video neng kamar. Tang lakeh semmoh sadar lok sadar ruah jhek le tangennah tedhung marennah sobbhu ruah. Akherrah benne keng apah ngejjhit sarah ban nanges terharu bedennah sambih agellek kel ngelkel neng kamamr sambih a sojud ka sakobesah.


Mon rassah nyesel jiah bedhe kaitannah bik masa lambek ben kesalahan se le mareh e kaghebey, bedhe dimensi delem tobhet se bedeh kaitannah bik budien, ben tentang probabilitas ajiah ngelakonen ulangan dhusah jiah pole, serta demmah ngeghenteh kesalahan se mareh e kaghebey. Ajiah lebet tekad ghebey ninggalaghi maksiat jiah ben atobhet abek eng secara total, ben lok ngelakonen jiah pole sampe budien. Akadik susu se lok kerah abelih dek puting hewen semarenah e peres. Ariah kabbhi abelih dek keinginan ben tekatteh oreng jiah. Ben tekad jiah kodhu kuat sarah, benne katerroan se e landasaghi bik rassah ragu. Lok akadik mereka se neng di budinah atobhet sementara sorenah abelih ngelakonen pola dhusanah.


Bunga dheri produk Tabungaku ebhending moso produk se laen lakar abek kenik. Maskeh jeriyah pagghun ngontongaghi dhek pengguna, polanah pengguna bisah nabong niksakunik ben tak kobeter moso biasa potongan bhulenan. Laen moso produk konvensional se  bisah bhein potongan administrasinah lebbi rajeh dheripada bunga se bisah e olleen dheri tabungannah. Mon lebbi rajeh potongan bulenan katebheng bunganah, bit abidhen pesse se tabong tadek. Tabungan riyah andik setoran awal se lebbi kenik katembheng produk tabungan konvensional biasah. Maskeh olle bunga se lebbi sakonik dheri tabungan biasah, produk riyah andik biaya administrasi bulenan se jheu lebbi sakunik. Maskeh ghun nabung nik-sakunik, tak kerah matadek ka jumlah tabungan se la etabong.


Mon mare akabin reya kake bhakal tao rassana odi' se saongghunna. odi' se bhakal ngeba kita ka kadhibasaan ban lebbi tengate kaangghuy atengka pola. Jha' sampe' mon la andi' bini atengka pagghun enga' ghi' lanceng, areya se bhakal masossa odi'. Andi' bini reya pang-ghampang malarat, taghantong da'remma kita ajhalani. Mon eghibha ka kabhaghusan bhakal nyambi kabhaghusan polana namba taretan ban bhala. Mon eniataghi jhuba' bhakal dhaddhi ancorra odi' ban odi' ta' jhuntrong edhunnya. Mangkana mayu akabin etembhang tapalang ta' kowat ajaga iman pas ghun karo matodus oreng towa. Mon akabin banni mayodus, mala mabhunga apa pole pas sampe' andi' ana' bhakal tamba ekabhunga maso reng towa.


Parlo e kaonenge lok sadhajana bencana neka dhari sakobesah, bisa jughan asallah jareya dhari manossah. Contonnah epon akadhi banjir otaba tanah longsor, jareya asallah dhari manossah se lakar dhen bedhen Muang sampah otaba ngalakone nebbeng ka' bungkaan se kodhuna e patombu namong e pogher. Laen epon manabi, bedeh bencana laennah akadhi gempa otaba tsunami jareah dhetengah lakar dhari sakobesah. Kulah oleng takok eng melanah ngedhing kata kata tsunami jareya. Rassannah cek mrengessah nengale video video tasek se aghukung ban manossah se lok e temmoh karantannah. Bannyak manossah se awat tuwat mentah tolong ban la ampon apesa sareng anak reng seppo ban laen epon.


Bede carana ma` le bauna taena keban tade` e dalem bengko, dhaddhi abe` dhibi`na ta` bisa nangale pas bejhi` nangale taena keban obuwanna. Pertama ajhari ma` le ta` atae e dalem bengko. Bisa lebat dari ecatore. Keban jhet ta` ngarte ka cacana oreng, tape biasana bisa arassaaghi maksoddhe majikanna. Kaduwe` sadiyeaghi baki ghebey nampong taena keban se bede beddhina. Beddhi riya bisa ngorangi bauna tae keban. Katello`, ghunaaghi produk se bisa maelang bauna taena keban, misalla dari kakananna. Mun kakananna bannya` agandung zat tertentu, se bisa manyennga` ka bauna tae keban, jhe` angghuy. Kaempa` jhe` loppa ka kabherseanna keban obuanna, apa ye sake` otabe gheddhe`, mun bisa ye pandi`i kiya saminggu sakale.


Gellek malem korang lebbi pokol duek malem, Ratna ejhegeih lakenah polanah bedeh banjir neng romanah. Ratna jegeh tedung semmo tekerjet, aherrah pas ruh-keburuh ngungsi, polanah aeng jiyah le masok dek romanah ben aeng jiyah le parak teggieh se sokonah oreng rajeh. Lakar deri sorenah ojhen derres sampe aherrah bedeh banjir deteng masok neng romanah oreng. Teppak ratna ben lakenah keluar roma, le bennyak kiyah tetanggenah se keluar ben ngungsi nyareh kennengan se aman. Kabbhi oreng kobeter ben takok ketelak deri muwanah se posang. Aherrah Ratna ben lakenah nemmo kennengan se aman gebey istirahat sekejjhek sampek adentek banjirah mareh. Tapeh sampe siang arenah banjir gilok tadek sama sekaleh.


Jedding riya fungsina ghebey abe` abherse`eh bhadhan dari gheddhe`. Bisa eghebey mandi, akemmi, ben muang hajat. Se bahgus bede se ngoca` mun ghebey mandi ben ka muang hajat ruwa palaen. Tape kabannya`an ye epanyettong ben WC na. Paleng nyaman e dalem bengko riya jedding mun bherseh. ye bagian dalam bak mandina ben bagiyan luarra se bherseh (tade` gheddhe`na alias ta` tagher lomotan). ben WC na ye tade` neng koneng se cekka` (maksoddhe ye pote, bherseh, ta` bannya` kerakna). Ben pole jedding ruwa ye ro`om, bede ngin anginanna kiya, ma` le mun maso` ta` suap ben bisa maelang bauna jedding. Bede sirkulasina angin se maso` ben kaluwar jedding.


Kasta bakto ana' lebbi lolo' ka oreng laen etembhang ka engko', oreng towana dhibi'. Apa pole setiya kacong pas segghut ngambhul mon apa se ekakarep ta' bisa etoro'e, kadhang sampe' kol-nokol. Engko' tako' dhaddhi reng towa se ta' bhaghus ban ta' penthos ajaga ana'. Mon la raja pagghun da' iya kalaban ce' tapaosana dagghi' engko' kodhu ngajhari kalaban cara se lebbi tegghes. Kalaban cara se abak kasar ma'le ta' langka ka se towana. Polana bannya' setiya na'-kana' ta' atoro' ka reng towana ban aherra mayodus reng towana dhibi'. Enga' jiyana aslinna se ekatako' engko'. Ana' mon la kalero pagghun reng towa se aherra eyangghep ta' penthos ngajhari ana'.


Nyamana tae, ye paste kabbhi bejhi`. Tae riya ye karena kakanan otabe bharang se la ta` e angghuy se bede e dalam bhadhanna makhluk odi`. Ta` manossa, keban ye bede, paste makaluarraghi bau se ta` nyaman alias beceng. Mun keban bauna ruwa khas, ta` enga` endi`na manossa se ce` bauna. Panengnga kakananna keban kan pera` setong duwe` macem rata-rata, mun manossa ye kabbhi kakanan ekakan. Dari keban sampe` ka tobuwan. Sapa se ta` bejhi` nangale taena keban, kabbhi ye bejhi` panengnga bauna ta` nyaman, sampe` bede oreng se ta` biasa kadhang bisa ngota. Tekka`a taena keban obuwanna, ye bisa kiya, nyamana bejhi` ye pagghun.


Laila akabin bik tetangghenah se romanah kacek duwek roma bik andik eng jiah. Keluarganah se lakek jiah pelak sarah. Laila le ngangghep ebok eng se lakek kadik ebok eng dhibik. Ebok metuanah jiah le abit kek sakek'an. Sittong bektoh metuanah le e kalak bik Pengeran. Se deteng dek romanah ebok metuanah jiah rammeh. Tapeh me rammeh jiah lok ngebey Laila bhunga sekaleh. Laila nanges lok ambu. Bennyak se los ngelos Laila male pendhek'en se nanges tapeh lok aghunah. Teppak mayyiteh ghik bhuruh e ghibeh keluar deri masjid, Laila meghek kattilleh. Sakeng histerisseh Laila, sang kattilleh lebet neng adek eng, ajiah nanges atuwat sampe pingsan.


Dhalem settong hadist sedekah jareya bhakal ngaposaghin ban malontor aghin dhusannah manossah. Kadhineka monyena "Sedekah jareya bisa ngapos aghin dhusah se kadhiponapah aeng mateen apoy" (Hadist riwayat At-Tirmidzi). salaen Alah aberri' pangamponan saporah Allah jareya bhakal a berri' kamoljhaan ka manossah. Ban lok lopot dhari paneka bisaos manabi oreng se a sedekah juah bhakal e bhukka'ah labhang rejekeh dhari Allah SWT se tadha' betessannah. Saenggha hal neka harta se e sedekah aghin ka reng laen lok kerah adha'. Napah pole sedeka aghin ka reng seppo se loar biasa rajeh jughan manfaat deh tor sadhajana anak se a bhakte sareng reng seppo. Allah bhakal mellesen sareng ghanjeren se rajeh ban lok bisa e pekker sareng manossah. Dadhi toreh tretan, sedekah jareya konci kaselameddhannah manossah e bhume ban akherat.


Teppak pandemi berik ruah bennyak reng oreng se kennengen PHK. Ayoh rapah, jhek reng ekonomi sulit pas kennengen PHK. Tang keluarga terus ngakan apah marenah? Sejak pandemi jiah ekonominah tang keluarga sajen sossa. Engkok dheddhih kepala keluarga rassanah kadik lok beccus nyareh pesse tapeh engkok lok bisa pa apah pole. Kabbhi se kejadien, kadik ekonomi toron, kantor rogi, mutusaghi ghebey mecat beberempah karyawan, ajiah kabbhi neng luar tang kuasa. Engkok keng bisa ngontrol apah se bedeh neng delemmah engkok. tang reaksi, tang mental, tang usaha. Sang le mareh e PHK mon engkok keng neng enneng ben ngerassah sossa, engkok tak kerah olle pesse.


Lambek bektoh acara imtihanan madrasah sore, Mila epakon sareng gurunah tampil neng panggung. Mila epakon anyanyi lagu qosidah se judullah mataharinya dunia andik'en Nasida Ria. Polanah mareh epertajeh gurunah gebey nyanyi lagu qosidah, Mila pas sereng lateyan mon palemanan deri Madrasah. Mila ben areh se lateyan kedibik neng compokna ben semenggu duek kaleh lateyan bik gurunah. Mila mareh lateyan nyanyi riyah bedeh sebulen, lirik lagunah Mila le hafal, keng tapeh Mila paggun deg-deghen mon anyanyi ebennyak'en oreng. Pas acara imtihanan, Mila tampil gebey acara pembuka awallah Mila sempet loppaen dek lirik lagunah, ontongah Mila bisa nerrosagih anyanyi meskeh neng awal sempet todus telat masok'en lagunah.


Ariyah bhereng wejib anak kos se ghik dhedih mahasiwa anyar. Sittong Kasor. Mon kosannah la nyediaaghi kasor berarti riyah lebedhin bein. Duwek, alat mandih engak gayung ember, sabun, sikat gigi. Bede kosen se la ghennak nyiapaghi gayung, berarti tak osa melle pole. Tello', lemareh. Bede kosen se nyediaaghi lemareh, tapeh bede kiyah se kosongan. Biasanah mon kosongan ambhu melleh lomareh dhibik. Melle se plastik bhein makle mon pinda kos ghempang ngibenah. se ka empat, alat ngakan ben alat londri. Mon nak-kanak kos se males ribet ben bede pessenah, parkarah ngakan bisa melleh ning berung, parkarang nyassa bisa ka londrian. Tapeh mon se terro massak dhibik ben nyassa dhibik kodhu andik peralatan-peralatan riyah.


Ben arenah neng kantor selalu bedeh petugas kebersihan se abersian tiap ruangan, bangku, kaca, ngepel ben nyapuan. Namun e areh senin petugas kebersihan gitak dheteng akhira e kantor benyak maso debu ben sampah se gitak e bueng. Karyawan benyak se aseroh amargha gitak ebueng ben gitak deteng. Selang berempah bektoh akhirrah petugas kebersihan deteng namanah bapak yanto, bapak yanto langsung abersian ruangan, nyapuan ben ngepel tak lopot maso mueng sampah. Semarena pak yanto e eolok maso atassana, pak yanto ngetek takok e pecat. Ternyata pak yanto e ghighirih ben etanya agih arapa mak telas ben sampe tak muang sampah derih berik.


Manabi sampeyan ghaduwan anak badha pan saponapahan hal se kodhu e ajharin ka anak ka'dhinto ban aneka jareya ijasah nah salah settong olama se baghi ka dhan kulah. Badha tello hal se kodhu e ajharin antara epon, Akidah se aesse sareng sob bab dhalam kaodhi'an sareng manossah ban se kobesah. Akhlaq, se e dhalammah kodhu ajharaghin andhap ashor ka sadhajana. Ban se terkahir engghi paneka Tauhid, se paleng otama dhalam odhi'eng manossah sebab sareng tauhid jareya sampeyan bisa negghu' ka kaimanannah sampeyan ka guste Allah dhalam hal takdir Allah SWT. Ban jha' kalep ajharagin potra potrena sampeyan sorat Al fatihah sebab sorat jareya sorat pamukka' kaodhi'an manossah.


Jha' pas asengghak ngal-mabangal da' mahlok alos mon terro ta' kasta'a. Engko' toman bakto acareta pangalaman katemmo maso setan engko' pas asengghak. Jha' ghun setan tako' mara soro da'enna' bi' engko' ecobekgha matana epamateya dukale can engko'. Ya ongghu arapa bakto tedung pas soko temmo bada se ngajha' ban sake'en saminggu pagghun ta' baras. Ajhalan bhinjhat ban soko barnana beddheng bhiru abak ngacelleng. Setan otaba jin reya ta' kenneng ja-bhaja mon pas sampe' aganggu reya abit se barassa. Keng mon aba'en ta' asengghak pas ela-salae ngala'aghi bhnebbha pas bhes-ghibessaghi keng sambi maca ayat kursi ma'e setana panas ban jherra se la-nyala'a ka aba'en. Tape kor jha' asengghak la ya.


Manabi bedeh pa apah se nyinggug ka SARA neka kodhunah lapor aghin bein male lok katomanan sebab aneka sala settong larangan ban betesan dhalam a masyarakat sopaja sampeyan bisa oneng andhap asorrah tanpa mandheng napah bein. Oreng se ampon kebiasaan mandheng buu nyelling aghaman budhaja ban laen epon lakar bahaya. Hal jareya bisa nimbul aghin persilisihan se rajeh sebab aneka orosanah sareng bhi' reng bennyak daddhi ja se mamaseh ruah bik kodhu tengateh manabi ta pettah neka jha' sampek kalero makaloar cacaan se bisa masakek atennah anossah. Napa pole hal jareya sensitif ban lok bisa e tambein pole deiyeh reng, deddhi semmo bahaya.


Tappak kaula mondhuk, kaula toman a temmoh sareng kyae. Caretana kaula jareya e pakon ngebeyaghi jipllak na buku ghabey ka santre. Sambih alakoh kulah sambih jhu' tojuk sareng kyae. bhakto jareya kulah enga sarah llastarennah ashar jaruah kulah se e soro. Teros kyaeh neka sambih a dhabu "Bhing, manabi odhi' neng dunnyah jareya badha kabecce'en ban bedeh se jhubek. Sadhajana ampon la bedeh porsinah bhi' dhibi' edeng. Manabi sampeyan mangken kaloar dhari pondhugen bhing sapeyan kodhu enga' ryah.. Tenggiaghin adhab daripada elmoh". Kulah pas cengngeng lajuh masok ruah ka ateh, akherrah san samangken kaulah enga' manabi dhabunnah kyaeh ryah lakar la bendher, ban kulah bhakkal e lakoneh male daddhi elmo se a manfaat.


Tokopedia riyah padeh engak shopee. Aplikasi ecommers se nyediaghi platform ghebey penjual ben pembeli tatemmoh pas ngadaaghi transaksi. Tokopedia riyah bedeh ning bebere perusahaan PT Tokopedia se awal e diriaghi ning taon 2009. Ning taon 2021, Tokopedia riah resmi merger otabeh a gabong moso perusahaan gojek se andik layanan transportasi. Tokopedia riah awal e dhiriaghi moso  William Tanuwijaya ben Leontinus Alpha Edison. Tokopedia riyah toman andik brandmbasador dheri artis koreng engak Blackpink ben BTS. Moso andik ambasador squad kiyah seessenah benyak konten kreator, sala sittongah jerome polin. Tokopedia riyah andik beberapa penghargaan sala sittongah Best Company in Consumer Industry dheri Indonesia Digital Economy Awards taon 2016.


Gate pesawat neng Bandara Soekarno Hatta neka lakar duh cek lanjhanga sarah. Sampeyan kodhu taoh, lanjhanga neka acorak badha 3 km dhari gate 1-28 jareah. Corak manabi a jhalan soko neka lomayan ma pegghek orak ongghu. Sebab jareya jhau sarah antarannah gate 1 sampek paleng ujung juah. Se neser neka manabi reng seppo se la ampon aomor, nompak pesawat kedhibik terros sala nomer gate Djuanda pas sobhung kendaraan se bisa nolongen a neser sarah. Manorot kulah, kodhu badha fasilitas se memadai akadhi kendaraan se bisa e akses sareng oreng se badha neng bandara sopaja mademmang kabadaan tor ngorange rassah lessoh.


Pengalaman preien se paleng ghaduwan makna ban paleng nyennengen dhalem odhi' manorot kaula engghi ka'dhinto teppak preien sareng kaloarga. Amargha Rassannah Laen Sarah manabi preien otaba liburan sareng ca kancah. biasannah manabi preien sareng ca kancah anekahkodhu ngeret gellun melle pan apannah. tapeh manabi sareng kaloarga tinggol colmot se ekaterro amargha badha ramah se ngator pangaloaran nah hehehe. A belenjeh bhi' bannyak ban lok usah mejer dhibik wkwkwk. Bisannah pole manabi preien sareng kaloarga lebbhi maghabay kaharmonisan kaloarga ban kabersamaannah nekah se paleng  larang maknannah. Ban pole kita Lok bisa mapadeh jadwal maseng maseng anggota keluarga, daddhina aneka se paleng mlarat ghabay matemmoh settong se lengkap sareng kaloarga. Mangkannah jyah, Bhakto sareng kaloarga parlo e nekmataghin ban e sokkoren.


Deri SD jeh engkok le ampo dheddhih delegasinah sekolaan ghebey ba - lomba akademis se ngibeh nyamanah sekolah. Molaen deri lomba se e adaaghi bik sekolah skeolah se jenjangah lebbi tegghi sampe lomba se tingkatteh nasional kadik olimpiade siswa nasional otabeh OSN. Engkok biasanah dheddhih bekkel neng pelajheren matematika. Keng jhek engkok le biasa ruah ye norok kadik jiah keng lok menang, tebhenah teppak SMP kelas 2 engkok norok lomba kadik jiah neng madrasah aliyah negeri Bhengkalan, engkok le lok ngarep. Teppak jiah se e lombaaghi pelajheren campur, IPA, IPS, MTK, ben bhasa Inggris. Ternyata pas jiah engkok menang juara 2.


Kasta se lako ekapekker dhala setiya iya areya ta' bisa dhaddhi Pegawai Negeri Sipil (PNS). Arapa me' ce' kastana, polana mon la andi' ana' bine pagghun aromasa bhuto pangasela se teptep ma'le bisa odi' kalaban jhembhar. Mon la pangaselan ta' etemmo riya rowet ban lako angen-bangen bharang se mohal. Contona mon ju'-toju' kadhibi' pas abangen nemmo pesse 300 juta se halal. Nomer settong melle motor se bhaghus ghabay nyare pangaselan tamba'an. Nomer duwa' melle tana e Dhisa se arghana ghi' moda ban se di-budi karena pesse esaba' ghabay sempennan. Ya mon la ta' andi' apa ghun bisa ngen-bangenan bharang se mohal enga' jiya. Ontongnga ghi' bisa mekker, mon ta' bisa mekker genna ya tolos ghila ban ta' baras


Teppak jiah Laila meles ngentak cewek eng kancanah. Laila lok ngerassah sala. Jhek Laila ngakan nyaman kedhibik pas kancanah mentah nyusullah, yeh deemmah pole Laila lok bisa ngambuin kancanah mon le ro terro. Setiah sang e semprot Lailanah. Laila ngamok. Roma makannah dheddhih rammeh bik drama riah. Se lakek e sangghu selingkuh bik Laila padahal se binek taoh Laila jiah kancah kennek eng se lakek. Laila e dhuk dhuddhuk bik se binek. Marghenah ngamok Laila terro nepis tanangah se binek. Pas se lakek maju ngelindungin se binek. Laila se lok nyangka le lok habis pekker ben langsung mole padahal kakannah ghik e kakan separoh.


Sapa'a bhai se lakar la tako' ka jharum suntek ta' ekenneng paksa kaangghuy esuntek. Polana jharumma reya eyangghep lebbiyan maso apa se ejhelling oreng biyasa. Kadhang oreng enga' jiya ngangghep jharum se maso' ka kole' enga' keng pas matena. Mangkana reng-oreng enga' jiya tako' sara se esuntekgha. Tape mon oreng se enga' engko' ya mun esuntek la ta' egharassa apa enga' keng etobi' sakejjha' ban pas mare. Arapa engko' ma' tao polana sabbhan ghi' kenne'en toman abhuk-ghlubuk bakto esambi ka romana Bu Ace' polana sake'. Bu Ace' reya Bidan e kampong se mon oreng sake' aobhat ban asuntek ka dissa bannya' jhudhu bi-lebbi na'-kana'kene'.


Ngotaraaghi oca' coni tor kasta polana eselingkuwi aropaaghi settong cara kaangghuy makalowar sakabbhinna rassa se teppa'en abhung-tembhung eyate. Oreng se e madu bi' pasanganna paste bhakal  ngorange rassa parcaja, seddhi, bhellis, ban laenna. Rassa ban pekkeran jhuba' tanto ta' bhaghs kaangghuy jhalana odi'. Kita kodhu bisa jhagha dan nata ate pole. Tape, nompo' bannya' emosi dalem ate bhai ta' bhaghus. Mela dari jiya kita bisa aghunaaghi bannya' cara maelang rassa jhuba' ghella'. Banni kalaban ca' ngoca'e oreng, tape aghabay ca'-oca' se bisa abhanto oreng laen se nyangsara keya polana eselingkuwi ban bisa madhammang tor ngorange rowetdha pekkeran ban sake'en ate.


Kelenjar Getah Bening biyasana otaba kelenjar tiroid panyaket se ce' bahayana. Bannya' oreng mate polana ta' tao jha' andi' panyaket jiya, contona Olga Syahputra artis se mate polana panyaket ganas reya. Tang bini takerjhat bakto apareksa ka dokter pas etemmo jha' e le'erra bada bharang se ani. E sala settong ora'en le'erra bada se kembung tape leca'. Aherra etemmo jha' andi' panyaket neng kelenjar tiroid. Mon oprasi bahaya ban barassa pada ta' etemmo. Aherra bada se nodhuwaghi soro ngenom aeng lakellana daun tettena marongghi. Daun reya malarat sarena, tape aherra engko' abhlukser nyare daun jiya ban nemmo e Ghunong Maddha. Daun tettena marongghi reya ebekgha ka aeng panas pas eyenom mon la anga'. Olle 2 Minggu se ngenom aeng tettena marongghi aherra, Alhamdulillah baras ongghu ban elang ongghu ora' se kembung e le'erra.


Cara se laennah manabi sampeyan e kennengeh PHk neng perusahaan se sampeyan kennengen. Se pertama, sampeyan bisa nengkataghin skill se lok toman sampeyan kelakoen dhari kennengah lakoh se lambha', akadhi ajhar microsoft excel se e ka'dhimmah neka penteng sarah. Se kadhuwa', sampeyan bisa nengkataghin skill komunikasi bhasa aseng akadhi enggeres otaba bhasa se laennah se manorot sampeyan sampeyan mampu ban senneng ngalakoneh. Se katello', lebbhi semmak sareng kaloargha ban ca kancah, dhari jareya sampeyan jughan bisa nyempetaghin bhakto sareng kaloargha, ban sapah taoh dhari jareya badha rejekeh kalakoan dhari relasinnah oreng seppo otaba kancah bisaos. Se terakhir, alamar dha' perusahaan se minim PHK ban bisa dhalam sa bhulan kodhu bedhe satos perusahaan se ekedaftar.


Perjalanan se begh neko`e ruwa aslina mun neng e tase` ben udara, tape benni ye dara` ruwa ta` resiko, resiko ye pade bhai. Tape kan mun e tase` paste tasellemma ben e attas ye se ghegghere, ta` tao gheggherre labu ka dimma. se ekabater salah settongnga ye mun gheggher ka tase` alamat la tasellem otabe ekakan jhuko` raja. Tao pole mun e salametaghi ben se Kobasa. Sateya mun neng tase` nompa` kapal, pas datang ombak se  raja ben bencana bha tebha panengnga tsunami misalla (saporana amit-amit ya Allah). Sapa se la ta` pasrah odi`na mun bede e posisi nga`ruwa. Oreng se edhina e bengko pas tao informasina ye bhakal pekkeranna enje` ta` terro nompa`a kapal, tako` tasellem kiya. Trauma ka oreng laen bisa kiya kadhaddhian.


Engko` ye bhellis saongghuna mun ngabes tompo`anna rombu neng bengko se ta` dhulli ekala` ben petugassa se ampo ngala` rombu dari dhisa. Mun ca`na tang Bapak se lambe`na la dhaddhi ketua RT, rombu jeriya ekala` saminggu tello kale, tape ye panengnga sateya la bannya` se ekala` ben angghuy tosa ngala`na, dhaddhi bede pangorangan petugas se ngala` rombu. Riya panengnga tade` anggaran dana ghebey opana petugas se ngala` rombu. Akhirra ye pera` saminggu du kale ekala`. Pernah tagher pera` sakale saminggu. Ongghu sampe` bede ola`na e rombuna. Dhaddhi nyamana lala` tagher asarang neng kennenganna sampah. Sapa coba` se ta` bejhi` nengghu nga`ruwa.


Bau amis dari jhuko`, utamana jhuko` tase` ye paste bede, bisa bhai gi` nyengnga`. Tape saenje`na bisa ngorangi bauna se amis. Pertama bherse`eh bagiyan sessekna jhuko`. Mun melle e pasar, maseh la ebherse`e, pagghun korang bherseh, mangkana mun la depa` ka bengko coba bherse`e pole sessekna. Kaduwe` buang caangnga se bagiyan cetak. Katello`, becco ben aeng duwe` kale. Katello mun e massa`a langsung, ye langsung palappae, tape mun ta` langsung e massak, berri` perresan jjherruk nipis otabe lemon, otabe jheruk pecel. Jheruk riya ngorangi bau amis e jhuko mun e sempan e kulkas. Tape ye jhe` nya` bannya` angghuy jheruk, ma` le ta` ancor jhuko`na.


Ani teppak gik SD sereng ekelakoh ben ecoh-kocoh bik kakak kellas ah. Lakar neng SD jiyah bedeh settong kelompok kakak kellas se gel-meggelin ben kaden sombong. Ani sereng ekelakoh polanah Ani riyah anak'en neng-ngenneng ben manot esoro apabein, kadheng sampe kancanah Ani tak tegeh ngetelak Ani ekelakoh. Toman Ani esoro le-melleh dek kantin sekolah gebey kakak kellas jiyah, teros toman pole Ani epentaen pesse bik kakak kellas jiyah. Ani maggih peggel keng tak bengal alaben polanah salah settong deri kakak kellas jiyah anak'en guru neng SD jiyah. Aherrah Ani keng bisa sabber maggih nelangsah deiyeh odik'en polanah sereng ekelakoh bik oreng jiyah.


Oreng se lok biasa odik bik patek riyah pasteh semmo takok mon ajelling patek. Polanah patek riyah mon ngekkek sakek ben seneng ngejar oreng. mOn neng Medhureh riyah rang-rang bedeh patek kecuali bedeh oreng se sengaja ngobu patek riyah. Tapeh mon entar ajhelenan dek luar Medhureh, kaden neng polo Jebeh otabeh Bali riyah patek riyah parak padenah ben koceng, bennyak se odik bebas ben elomber. Tentonah pateh was-was lebet neng jhelen se bedeh patek'en mon tak biasa, tapeh makle lok ekejar ben patek riyah kodhu asikap biasa bein. Jegik mengetelak mon seompamanah takok, ben ajhelen biasa bein jek aberkak makle tak ekejar ben patek jiyah.


Manorot kulah se oreng se kenneng PHK ka'dhinto perusahaan kodhu a ghabay ango otaba kompensasi ka karyawannah sebab hal jareya daddhii sala settong atoran neng udang Undang kan. Mela dhari jareya sampeyan kodhu oneng jughan, manabi sampeyan terro ghaduwan kalakoan ghi nyareh perusahaan se e ka'dhimmah masok ban kaluarrah karyawan ka'dhinto lok dheteng ceppet sebab aneka daddhi sala settong negatiffah perusahaan ban bhi' tengateh bein manabi nengale hal kadhi' jareya sopajha sampeyan bisa aman manabi tero adaftarrah. Mon can kulah ghi sobhung kalakoan se tadha' resikonnah adhajana paste bedeh resikonah. Dhukah sebab e kenneng PHK daddhi lok anapah manabi sampeyan ekhls ban naremah.


Perasaan senneng neka badha sebab sampeyan ghaduwan hal se lok toman kalian olleen sabelummah ban rassah takerjed jughanse lebbhi teppattah. Manabi mennang undian neka kodhu tengale ghellun apah ollennah. Manabi sampeyan olle elektronik ghi ling jheling ghellun elektronikkah neka sampeyanghaduwan napah bhunten ban merekkah napah. Kodhu pa talete bein, jha' sampe' olle bhareng se bekkas ban lajuh tor ghampang rosak. Melanah jareya sampeyan bisa e sempen otabah jual pole lebbhi sae e tembheng e pangangghur ban lok e ka angghuy tor daddhi pajangan roma bein. Lebbhi sae pole jhuel olle pesse terros melleh emas ghebey aset ban sempen sampek lah bileh bein.


Amain e romana kanca amargha abit ta' katemmon pas bi' bini eyancem ekanceng labang mon ta' dhuli mole. Engko' kalowar dhala kol satengnga 11 malem ban tang bini nelpon tello kale bi' engko' ta' eyangka', bakto la eyangka' pas ngoca' mon ta' dhuli mole ta' osa mole pas ekancenga labang. Ya engko' dhuli amit mole ka kanca polana tako', tako'en ghella' kobater pas ramme ban etemmo jha' atokar amargha ghi' apolong bi' mattowa tape se ce tako'en dhala ta' eberri' jata malem repot kiya mapalengngen ka cethak. Lakar reng bini' reya mennang bannya' mon ka reng lake' ngarte. Lamon jha' sakeng engko' ta' mekker ya ango'  jha' mole sakale nyare labang roma laen ma'le nyaman bisa aghante rassa. Keng polana engko' pelak ango' ajaga'a settong kantos saomora.


Kulah takok sarah bhakto ramah kulah neka masok masakek bn kodhu operasi hernia nah. Lakar tang ramah la ampon seppo jaruah ban kebadhaan kasehadennah neka lakar la korang sarah. Kulah duh cek takok eng ban tak bisa tedhung samalemman melanah kapekkeran maloloh sareng kabadhaannah ramah jareya. Gherring ban lok kabesah pan apan saenggha badhannah neka lemmes. Bhakto neka ramah langsung masok masakek ban bhato neka jughan kodhu operasi melanah la ampon sarah. neng dhalam roangan neka kulah langsung lok kobesah pan apan saenggha keng coman ngabesin bisaos ban langsong ngoros administrasinnah nrok aghin perawat neng roma sakek. Ngetter ban tak kebesah sama sekaleh rassannah neka.


Odi' kadhibi' lakar ta' nyaman. Jha' sampe' andi' pekkeran terro odi'a kadhibi'. Arowa padana ta' ngarghai ka Pangeranna. Mon odi' kadhibi' tako'en Pangeran ta' merri' pa-apa ka dhibi'en. Paleng dhagghi' ghun eberri' dhusa se bannya'. Monla dayya, odi'en la paste ta' salamet neng dhunnya ban akherat. Bisa keya odi' neng dhunnya areya senneng marghana mentana dhibi' odi'a kadhibi', tape jha' kaloppae, jha' Pangeran areya ta' buta. Ta' meddhem jhelling oreng se ta' enda' ka Pangeranna. Karo dhingla eberri' moseba nyebbhut asmana Pangeranna. Dhingla senneng ta' enga'. Senga' ghu'-agghu' bada balessan se engko' bi' kake reya ta' tao. Mon ngoca' terro odi'a kadhibi' areya tako' mortad mon ta' bisa abhareng bi' ibadana otaba ta' ngeba Pangeranna. Ta'la mon tojjhuwanna terro odi'a kadhibi' sambi neng-sennengngan bi' Pangeran.


E tang sekolaan bedeh acara jar-kalenjar santay otaba (JJS) yeh engkok ariyah olleh kupon derih tang sekolaan pas arapah engkok e berik duwek kupon. tang kupon se pertama olle sepeda ontel terros tang kupon se ke duwek olle kipas angin yeh engkok terkerjet mik bisah engkok olle sepeda ontel bik kipas angin jak kan tang kanca olle termos engkok ngejjit mak bisa tang kanca olleh sittong jak se kabbhi se e berrik bik kepala sekolaan bedeh duwek kupon. Lakar mon rejekkeh tak kerah buruh kadimmah bender onggu lakar, engkok deddi reng se ontong sarah are jiyah ban tak kerah ekloppaen saterrosseh.


Bede carana mun terro ta` tako`a pas nengghu oreng sakara`, ye ruwa pertama enga` de ka se ghebey dunnya, panengnga manossa ruwa makhluk se lemah. Kaduwe` Bannya` dhuwe ben asapora ka Pangeran panengnga odi` riya sakejjha`. Katello`, ye nga` mun kabbhi jeriya oreng paste bhakal depa` ka sakara`na odi`, mun la tao ye arahaghi beremma se ende` ngoca`a kalimat tade` Tuhan Salaenna Allah, ye jhe` buru. Enga`, mun nolong oreng sakara` ngoca` oca` tade` se Kobasa salaenna Allah, bhakal olle pahala ben pola paghi` mun mate bede se a bimbing kiya. Ta` parlo tager tako` nengghu oreng sakara` para` mateya. Cokop enga` ka se Kobasa, ate riya langsung nyaman ben tenang. Ta` emok.


Mulae dari sabbhan eko'-tako'e maso obu' ban kantos setiya tako' ka bharang se abulu, tamaso' keban tekos, koceng, marmuci otaba tarbelong ban salaenna. Mon pas toju' soko temmo bada enga' nyeddhing bulu pas takerjhat. Mon la da'iya pagghun aghlubuk ateng-lenteng karepbha dhibi' amargha sabbhan toman tedung e korse pas bada tekos aglajar e mowa pas mancal. Se anyama sokona tekos kene' bada jhem-tajhem ban buto' abulu alos poko' pas bhadhan rassana agledder, molae dari jiya kantos setiya ta' bisa mon la ngatela' otaba nyeddhing bharang abulu, tape mon keban raja enga' embi' maso sape enja' polana raja ban robana ta' serrem.


Rassah trauma lok kerah bisa elang manabi neka kadaddhiannah lakar la dhalem jaruah neng pekkerennah kita dhibi'. Sala settongah jareya Bhakto kulah aleng kaleleng neng Bhato Ampar sareng kaloarga, e kabupaten Sampang. Caretannah neka ghi teppak aleng kaleleng Madhure ban bhaktonah aduweh jyah pokok eng. Elang dhari rombongan ban leppas dhari tanangah reng seppo lakar maghabay bingong. Pastenah sadhajana oreng ngarassaen kadhinapah caranah manabi kita bisa bengal ruah kadhibi'tanpa parlo e dhampenge sareng reng seppo. Kulah epon lamba' jarea enga' eng neka entar ka Bhato Ampar ban e pakon soro neng-neng Bein tor jha'bannyak li gulih neng dhisah. Namong amargha reng seppo kulah abit se ngoneen kulah akherrah kulah akelenjher. Akherrah elang ban kulah cokop nanges bhakto jaruah. Traumannah sampek samangken e ka geressah.


Aslina pera` settong carana ma` le ta` bejhi`an ka taena keban, ye biasaaghi abe`na ghebey katemmu ben cem macemma taena keban, bisa kiya ben abiasaghi merse`eh atena keban. Biasana enga` mun bede tekos e bengkona ye pas atae, langsung bherse`e. Taena keban obuan e bengko, ye langsung bherse`e. De` ade`na paste ye bejhi`an, tape bit abit mun la biasa, elong riya padena la ta` bau pole, panengnga terlatih ka bau se ta` seddhep. Mun la biasa, ye ta` ghampang bejhi` ka apa bhai. Nyaman kan, mun odi` serba bisa panengnga biasa, nyaman-nyaman bhai. Ta` kera aserro mun ta` bisa, beremma carana pokokna.


Paleng bajhi' ka se anyama Samsul mon la alako salon. Lakona lecek, bannya' akalla ban ye-kaleyean lakona bannya' ngengnengnga poko'en la ta' enthos. Pada kiya maso jhuraghanna jha' oreng lakona enga' jiya ebajar rajaan maso se laen. Jha' aba'en la tao lakona Samsul enga' apa ghi' pagghun bhai ta' adhil. Samsul reya kadhang dateng kapan lakona la mare, poko' segghut dateng bakto lako nata salon la para' mareya otaba kapan la korang saparo. Mon engko' andi' palako enga' jiya ta' malakowa magghi epalako kodhu bajar sakonne'an etembhang maso se pelak. Mon ta' adhil kan neser ka se lakona cakang aromasa ta' eyarghai.


Kaula toman du cek nyesella sampek samangken. Bhakto tang mejedhik bedeh neng roma selama du mengghu amargha amaen jaruah. Kaula bejhik ka jyah amargha dhujen ghighir ben ceromeng roh dele sakek kopeng ngedingaghin. ban ghi' ghu lagghu toman kaula e soro melle aghin nase' ka Bhu Su neng seddhi'eng roma. Sala ghu lagguh kaula ghi' ngantok ajyah cek cromengah se arosoro. Kaula capok pegghe ja ruah sampek kaula ngabentak tang mejedhik jareya sampek tang mejedhik langsong neng neng sekalean. San la olle du mengghu tak le mole, akherrah tello areh ka' dhinto mangkat ka Jakarta tapeh san bedeh e ka' dhissah sobhung omorrah. Kaula kastah sampek samangken.


Tengghu kiya kabbhi oreng ta` maste tasellem panengnga renang, ta` kodhu mate polana tasellem maseh jeriya ahlina renang otabe penyelam, ye mun la takdirra mate tasellem ye bhakal tasellem. Mun ta` dari tasellem ka ye selaen berarti. Coba` tengghu bagiyan oreng se bisa renang biasana endi` pola odi` sehat, bhadhan bhagus, awet ngode panengnga ampo arennang, ben pole pekkeran bisa tenang panengnga renang. aeng riya ye bannya` manfaatta etambhang rogina. Saongghuna antara karogian ben kaontongan ye lebbih bannya` kaontonganna, pera` abe` riya ngabes korangnga ce` sarana, dhaddhi ruwet dhibi` pekkeranna. Pekker ghampangnga bhai sesuatu ruwa, apapole pas mare nangale oreng tasellem, ye benni berarti abe` pas tako` se arennanga. Ye pagghun renang pera` ye ngastete ben pasrah bhai, santai.


Reng lakek manabi a bineh ghi pasteh ghaduwan parsiabhan hari adha'. Entah jareya mas kabhin, ban ghiban ban engonnah ghebey kaloargha se bine. Manabi sampeyan la oneng pa apah se bisa e ghibeh mangken. Sampeyan kodhu siapaghin pan saponapan jareya. Se pertama, napah mas kabinnah se binek ? Mas, seperangkat alat solat kah ? otabah pesse ? tanah mungkin ? lakar lok olle rang larang tapeh aneka sala settong bentuk ngaregghein reng binek ban reng sepponnah se ampon marajeh anak ka'dhinto ghun e bhagi ka panjennengan reng lakek. Daddhi sampeyan kodhu jhaga tor onenge. Sopajha hal jareya daddhi jalannah kaberkaan dunnyah.


Kalabhan dhari paneka rassah dhari kadaddhian panik jareya lok sadhajana neka oreng bisa ngalamen hal jareya, namong kabenynya'an pan saponapan oreng neka lok toman e kageressah. Oreng jareya ghaduwan pan saponapan masalah se eka'dhimmah kaula tor sadhajana kodhu saleng ngregghaenbsettong sarengbsa laenna. Manabi entar ka man kamman jareya biasannah segghut ngalame kadaddhian paneka lamon badha oreng kadhi' neka kodhu larang ngataoen. Carannah manabi ngadep aghin oreng se ngalame kapanighen neka cokop tennang ban jhak sampek maghabay panig jughan. Tor dhari paneka pastenah kodhu lebbhi ngaregghaen settong sareng se laennah sopajha tak saleng majubek settong tor salaennah. Pan bisa kita kodhu ngadukung manabi rassah paniggeh jareya la ampon tennang ban pengabessaghin jaruah.


Selama jareya, sampeyan paleng segghut ngatarah nak kanak kennek takok manabi terro e suntiggeh. Namong robannah neka rassah takok jareya jughan bisa e alame sarengboreng se la ampon dewasa jughan. Manabi e paka enga'nekanjarum suntek ghaduwan peranan penting ghabay pangobedhen saenggha abadhi panyeggheen penyaket tartanto, secara Lok langsung rassah takok neka bisa mangaroen kondisi kesehadhen sampeyan. Katakoan se berlebhien paneka lok coma ngga ganggu ka kondisi kesehadhen fisik namong KA mental jughan saenggha saleng ma eket settong sareng sa laennah. Makeh e kocak segghut ban bannyak oreng se ngalame, hal neka lok e angghep hal se sepele se bisa kita tangghebbhin.


Idolannah kulah neka nyamannah Riafinola. Aslinnah oreng Padang, Sumatra ban samangken badha neng Jakarta amargha la daddhi artis se ghaduwan anak daddhi artis sadhaja. Riafinola neka reng binek raddhin tape semmoh pesek ban ghaduwan suarah se nyaman dhari group B3. Omorrah samangken jareya 44 tape akadhi ghi'ngodeh jaruah. Ghaduwan anak binek raddhin se anyamah Naura mun tak sala ban daddhi artis jughan. Riafinola neka ternyata ghaduwan bannyak bisnis, napah pole lakennah jariya arsitektur ghibpasti bannyak usahannah. Odhi'neng Jakarta ngarantau ban ampon daddhi oreng sukses lakar impian oreng bannyak. Anak eng epon jughan daddhi artis molae ghi'kanak ban ghaduwan soara se bhagus.


Teppak juah engkok bik nak kanak roma se biasanah e sebbhut ceribel bik reng oreng, entar akelenjer dek pantai nompak mobel pick up otabeh se biasa e sebbhut kol pikkep min e dinnak. Se norok bennyak. Selaen ceribel, kek lakek'an kiah norok kabbhi. Se nyetter jiah tetangghe ben bedeh ebok eng tang kancah se norok se dheddhih penjegenah nak kanak kabbhi. Teppak jiah engkok kelas 9 SMP. Jhek ghik kerek, kami keleburen nompak kol pikkep ben anyi nyanyi bhereng. Ampo kiah reng oreng neng sedieh jiah alawak. Kel ngelkel adek ambunah. Polanah lok bisa lebet kottah, kami lebet delem be sabe. Sajen rammeh polanah seppeh.


Oreng se biasa odhi' neng dhisanah oreng jareya ampon la temsok bengal manorot kulah. Sebab lok sadhajana bisa ngalaloe hal jareya ban bengal sareng bideh nah kennengan settong ban kennengan se laennah. Sadhajan alakar ghaduwan careta, namong manabi sampeyan lok oneng carah kadhinapah ngaregghein budhaja settong sareng salaennah ghi yap seap bhakal lok bisa narema masok eng budhaja ka sampeyan. Padhal sadhajana oreng kodhuna bisa saleng ngaregghein kan bedennah sampeyan e dhimmah ghi kodhue regghein sadhaja. takok beka paste bedeh,, napah pole bedeh neng kennengan se eka'dhimmah budhjanah neka kentel sarah akadhi Bali, Jogja, Tengger ban laen epon se bedeh prosesi adheddeh bhereng. Saenggha kadheng bedeh kottah se eka'dhimmah lok bisa narema oreng se atindak dhen bedhen.


Bhakto teppak SMP kulah toman e berrik kejuddhen sareng ru guruh tor nak kanak sekelas neng sekolaan. Caretannah jyah, teppak Bhakto areh Sabtoh kan sekolaan Mon lambak masok ghi, mek prei areh Mengghu tok. Nah jyah biasannah kulah, ghu' lagguh kan le naksi ruah. San le depak kellas nekah, rassannah mek laen ghi ca kancah mek cuek kabbhi. San la ajher neka la biasa bein kulah jyah ajher acorak biasannah. San la istirahat tambah Anek ruah sifattah nak kanak sakelas Lok oneng anapah. Marennah jyah, kulah acaca sareng tang kancah Lok e tangghebbhin. San le masok bhaktonah tang wali kelas, rapah mek laenan ka kulah. Ghu' taonah sareng tang ghuruh e kelakoh sampek kulah nanges. Senneng seh polannah erayaaghin.


Verta alakoh neng sala sittong perusahaan paleng rajeh neng Indonesia. Perusahaan jiah merrik geji se lok dhiddhik tentoh bhein ghebey Verta. Verta alakoh deri lagghu sampe sore bik kelakoan se lok dhiddhik kiah. Seghilok eng pandemi, Verta keng lebur dek mecah buku ben alengleng museum. Tapeh marenah pandemi, Verta lebur dek artis artis Korea. Teppak bedeh pengumuman konser idolanah, emannah adek Jakarta neng jedwel konserrah. Tebhenah Verta nyareh kennengan se semmak bik Indonesia. Marenah bheng nembheng, Verta mutusaghi ghebey negghu neng Bangkok. Ajiah cek bhunganah teppak bisa nyeling idolanah secara langsung neng konser. Mole deri dissah ajiah sajen lebur dek reng oreng Korea jiah ben sajen semangat alakoh male bisa negghu konser pole.


Ghaduwan cara se bannyak manabi terro ghaduwan katoronan neka salah settongah perajeh ikhtiarrah se paleng mandih. A jhaga kasehadan kayak antara lakeh ban bineh tor konsisten aneka se paleng penteng. Ghaduwan rassah konsisten iktiar ka'dhinto ban jhak kalep aduweh bhakal daddhiah katorona se sae.Mela dhari paneka kulah ngarep aghinnah ka sadhajannah pasangan ngodeh ka'dhinto bisa lebbhi oneng manabi carah se lebbhi sae ka'dhinto ghi ghaduwan program ka dokter kandungan. Ajhek pasangan kita jareya a pereksah sopajha oneng ke adaan settong sareng sa laennah. Manabi sampeyan oneng kasehadan antara lakek ban binek ka'dhinto lajuh eksekusi ghabay a jhaga kasehadan ban lanjud aghin program jareya.


Manabi kulah lambha' se eteremah lolos ujian seleksi nasional beasiswa  settong yayasan neka langsong asojud sokkor ban a ciom tangannah reng seppo seng-maseng. Tape kadhinapah jughan carannah oreng kan en laen lok padeh sadhajanah ban carannah kulah sareng tan tretan kulah ghi en laen sadhaja. oreng seppo kaula neka ghaduwan nelai ka potra potrenah ban kodhu andhap ka saghalanah tarotamah a sojud sokkor manabhi ghaduwan paponapa otaba pencapaian se ampon e lastareaghin ban ampon la mareh. Pencapaian paneka manabi la terwujud ghi maghabay oreng neka senneng tor bangga. tape hal neka kodhu enga' ka se neng attas ban jha' kalep manabi sadhajana atas kobasannah Allah ta'ala. Ban manorot kulah, ajaran neka kodhu e dhalame sareng na' poto ita sopaja ghaduwan jiwa ban akhlak se sae.


Molae dari ghi' kenni' eko'-tako'e maso obu' bi' tang taretan, eko'-tako'e koceng. Mon nyeddhing lu-bulu kadhang nyangghu tekos otaba koceng. Dahddhi sampe' setiya tako' ka keban koceng ban keban abulu laenna. Bi-lebbi keban kenni' se anyama tekos. Molena ngajhi toman netdha' tekos e longlonganna roma, engko' abhanjal pas cethak taantem ka gheddhung. Se lemmi gharimisan bakto tedung e korsena nyanynya lem-malem tekos temmo aglajar e mowa, sokona lembu' ban leca' bada kokona se abak jhem-tajhem. Mare jiya se tedunga pole engko' tako', jherra tako' bada tekos pole se agalajar ka mowa. Gharassana cora' la ta' bisa aghuli otaba ngalakone apa pole salaen acerreng.


Nyanyian dangdut se bhul-ombhulla malem Jum'at Kliwon (Klebun) lakar bhender ongghu bada careta enga' jiya. Tang kanca epatakerjhat saminggu ta' nyaman ngakan polana ngatela' kuntilanak neng e kan keddhang. Tang kanca mata atena ebukka' ngangghuy elmo se eyajhari dari ghuru kebatinan. Bakto jiya tang kanca lebat ebudina roma pas bakto dapa' e kan keddhang eseddhi'en bhuju' ngeding bauna tela etono, asalla bau ghella' dari bhungkana keddhang. Atole ka budi pas ngatela' kuntilanak se obu'en lanjhang keng pas alelle molae dari cethak dhala matana ngolpa kalowar pas terros ngalocor kababa. Tang kanca ta' tako' keng marenges dhala ta' ngakan  ta' nyaman.


Bedenah riwayat kelakoan se sifatteh abusif deri oreng tuah jiah pengalaman se lok nyaman, ben engkok ngerteh dek rassah lok nyaman se hedeh rassaen. Mon pengalaman se hedeh alamin lok nimbulaghi gangguen akadik gangguen depresi, gangguen kecemasan, otabeh gangguen stres pasca trauma. Bedeh beberempah saran se bisa hedeh lakonen ghebey ngorangen trauma. Hedeh coba jegeh jarak dek oreng tuah e delem rangka merrik ruang se aman ghebey kesehatan mentallah hedeh. Hedeh lok kodhu mukkak labeng komunikasi mon hedeh ghilok siap secara mental. Berdamai bik masa lambek ben ngalak hikmah otamanah soal apah se parloh e lakonen delem ngedidik nak kanak eng.


Kake bhakal tao mon edhinaghi bi' oreng se kake sennengnge. Oreng towa otamana. Mellas mon sampe' kake bannya' aghabay sala ka reng towa bakto oreng towana ghi' bada omor. Mon dhing tada', badana kasta se ta' bisa eporop bi' apa'a bhai. Monla dhaddhi dayya, biyasana, kake kodhu jha' sampe' mapegghel ka atena reng towa. Oca'en reng towa se talebat sake' atena reya dhaddhi nola. Nolae da' pa-apa se kake jhalane bakto odi'. Senga' jha' sampe' bada talembhas caca se manyake'e atena otaba kalakowan se ta' noro' patona oreng towa. Tako' mellas odi'en. Ya bis bhaghus neng dhunnya, otaba neng akheraddha.


Kaula bhakal aberri' tips carah nemmoeh oreng se ghi' buruh lahiran. Se pertama, sampeyan dhalam ke adhaan se berse amargha bejik jareya sensitif. Se kaduwa' sampeyan kodhu onenge andhap ashor, kalaban daddhi tamoy ghi manabi e pakon ngemben anak eng toreh le kalak manabi tak e pangghi jha' maksah. Se katello', sampeyan tanyaen manabi sampeyan terro sarah ngembennah bhejeik ka ebhunnah, olle apah njek. Manabi ebhunnah lok e parenge lok anapah. Se ka'empa' ghiibein ban ghiben se bisa ban ghaduwan manfaat ghabay bhejik akadhi parlengkabhan bhejik se bisa e agghuy dhalam pan saponapan kaleh, otabah perlengkapabhan ghabay ka ebhuna akadhi jhajan ghabay maderres ASI. Se kalema', jha' acaca se lmaghabay lok nyaman ka ateh. Jhaga lesanjareya.


Pengalaman se nyennengaghin pole salaen bi' kaloargha ghi bi' Pacar kulah. kaula neka toman aserseran sareng tetanggha dhibi' ban paneka tenyatah semmak sareng kaloargha abdhina alias ghi' bedeh sataretanan dhalam garis katoronan. Abdhina sareng paneka la lok bisa cengkal ruah manabi apolong, akherrah yawes nekat ruah aserseran dha' man kamman semmak, jariya pelak jughan dha' dhan kulah ban pole ghaduwan andhap asor se sae ka reng sepponnah ban bala tatanggha jaruah. Abdhina sareng paneka amaen dha' man kamman dha' sadhajana kaula eajheg kaloar ban e petaoh ka kancannah sakeng dhari terronnah sareng kaula. Bhakto sore segghut entar ka tase' nengale praoh ban tase' se makoneng amargha areh. Pokok estetik sarah lah intinnah. Tapek akherrah sampek samangken apesa, Bhagi kulah atemmoh dhika jyah pengalamana odhi' se ghaduwan arte se rajeh.


Pan saponapan oreng jareya lakar la ampon bisa sadhaja carannah manabi bedeh neng dhisannah oreng. Rassannah neka manabi bedeh neng dhisanah preng ghi manorot kulah lakar la lok bisa narema langsong kabiasaan kabiasaan se ghilok toman kita lakone. Melanah sampeyan dhari reng kottah, lajuh a polong sareng reng dhisah neka lok kerah padeh adeddeh. Budhajana jughan lok padeh sadhaja, melana kodhu bannyak adaptasi sareng apa se bedeh neng dhisah jareya. Salastarennah saleng oneng lakar saleng ngaregghein settong tor laennah epon. Melanah dhari paneka, kalakoan jareya bisa maghabay kita bisa saleng narema budhaja tor ajher a budhaja sareng sakitarrah saenggha rassah takok neka lakar semoh akorang.


Lomba bal-ebbalan dhunnya reya la lobar. Tape neng lomba jiya, kadhang bada oreng acaka polana ta' tarema sala settongnga. Se amaen, banne ghun dari kennengngan settong. Bannya' kennengngan se maen neng tengnga lapangan jiya. Kennengngan settong ban kennengngan laen, muhal bada se pada. Pagghun bada bhai se laen dhing ejhellingaghi. Bada kole'en pote, koneng seddha', celleng, ban celleng seddha'. Dari bhidhana jiya, kodhuna oreng ta' mekker penda' ban maghantong ka apa se epartajai dhibi'. Bannya' parkara se bada neng bal-ebbalan se kadhang ba-ngeba parkara barnana kole'. Jha' la ebalai jha' kole'en oreng reya dha-bhidha. Ma' pagghun bhai parkara barna kole' reya eyangka' dhaddhi masala. Polana kole' celleng pas sangghu oreng bhudhu. Polana oreng pote pas sangghu oreng budhu keya. Jha' nyamana odi' tayya. Pagghun bada bhai se enga' jiya, maske parkara jiya elarang neng atoranna negghara. Sapa se ta' aghighira mon dayya.


Neng WC jiah engkok mekkeren sarah. Takok e sareh bik panitia, engkok dhulih memareh tang aktivitas. Akela sebedenah pokok bherse ben legghis. Depak dek kelas ben tojuk neng bebenah AC pole, engkok sajen ngerassah cellep. Beddhek aeng se kenneng dek tang bhedhen ngebey tang bhedhen kecellebhen sarah. Tapeh e sisi laen merrik engkok rassah keseggheran se anyar. Engkok semmoh lancar noles marenah jiah. Lok jelas tojhunah ceretah dek kammah tapeh pokok bedeh hal se e toles. Bektoh adek ben ceretah ghilok mareh. Engkok le lok mekker bisa menang sekaleh. tang performa jhubek sarah. Ternyata engkok menang juara 2 kategori bahasa. Jiah le lebbhi deri cokop.


Akuliah reya sakola'an se tengghi mongghu na'-kana' se lebur nyare elmo, ban mon ta' etarema neng kampus se ekasennengnge lakar la seddhi sara, tape se paleng ekapekker reya todussa. Todus polana maso ca-kanca se laen tako' esangghu gendeng polana ghun akuliah bhai ta' etarema apa pole alako. Tape mon ta' etarema e sala settong Universitas negeri biyasana bisa adaftar ka kampus laen se swasta. Se narema mahasiswa anyar kalaban ghampang. Sabab bada Universitas reya ghun coma bhuto bannya' se akuliah ta' osa kaangghuy tes-ettesan. Mon setiya akuliah edimmah bhai pada, koca'en oreng se ta' ngarte elmo. Kampus se bhaghus tanto ta' ghampang lulus ban kodhu ongghu-ongghu ajhar mon terro lulussa. Tape mon kampus se ghun bhuto mahasiswa kaangghuy majar DPP, biyasana ghampang sara lulussa ban kompetensi otaba elmona ekenneng tanyaaghi.


Bula lakar ta' kasambu' sakale manabi bada oreng paneka tako' ka jharum suntek. Angeng manabi oreng ghella' la abak seppo rassana keng la tadarina sara ghallu manabi ghi' tako'. Dumasa' dhala ekapateya jha' ghun jharum se ejhumbutaghi ka kole' se aghandhu' obhat kaangghuy mabaras bhadhanna se ta' bisa ngampet. Anapa bula me' dhala heran, ghi polana ta' ngarte ka atena oreng ghella', engghi pola atena kadhi regghu se kenne' sara otaba keng ta' poron baras. Engghi polana manabi paneka ta' kenneng paksa amargha, kaula pagghun kalero manabi ngoca' engghi kaula ngarte jha' sadhajana oreng paneka bada se ekaberra tamaso' bula se tako' ka tekos.


Siska riyah mole kedibik deri kantorrah dek kosan. Siska riyah setiyah alakoh neng Jombang Jawa Timur. Teppak mole ajiyah lakar le malem rah-kerah pokol belluk, margenah Siska areh jiyah bedeh lembur neng kantorrah.  Pas ajhelen mole jiyah lok sengaja Siska atemmoh ben oreng lakek segerombolan jiyah, lakar bektoh jiyah Siska selaen mole kedibik bik ajhelen margenah motorah Siska teppa'en rosak. Pas atemmoh oreng lakek bennyak jiyah deri jeuh Siska jiyah le ejellingin, Siska le tak nyaman mangakanh ajhelennah semmo epegencang. Teros oreng lakek jiyah ngomong den-beden bik agudeh Siska pas sajjhen takok Siska takok pas edetengen kiyah, aherrah Siska langsong aberkak buruh.


Bede beberapa cara ma' le nak kanak dhaddhi anak se bengalan dalem arte positif. Pertama ajhari anak ghebey bengal nolak tabaranna oreng se ta' e kennal apapole mun e ajak ka kennengan se aneh-aneh. Jhe' tako' mun e ancam apa bhai. Mun la olle ancaman, paleng enje' acareta ka keluarga terdekat enga' oreng tua. Katello' ajhari ka anak tako' se pertama riya ye ka Tuhan Yang Maha Esa ben Kanjeng Nabi Muhammad, oreng tua bhuru selaen. Mun la endi' tegghu'an aghama se kuat inshaAllah anak riya tao. Ben ye oreng tua jhe' loppa maste kodhu adhu'aaghi anakna ma'le salamet. Panengnga dhu'ana reng tua riya mapan.


Bhakto jaman SMA san la lulus, kulah ghaduwan duwa'kancah binek se saennah loar bia sa. Kaula semmak sareng kaduwa'epon ban ghaduwan ta cita manabi mangken san la lulus pagghun ghi' a sambhung pole. San teppa' kalulusan kaula neka nangessah pora'alla sebab la ampon apesa sareng tang kanca neka. Badha se neng Sorbhaja badha jughan se neng Malang. Tape san le ejelenin ban la biasa a pesa, kita la ampon biasa bein ban Lok dhuka. Badha dhukannah se diddhi', tape kita neka biasa ngaddegaghin partemmoan ban areh Sabtoh otaba Mengghu sopaja tetep a sambhung ban lok elang. Ban pole ghaduwan group se Coman katelloh, daddhinah la intens jaruah. Tape dhari katello' Paneka se lajang Coman kulah laennah ghaduwan lakeh sadhaja. Sajhen dhuka njek seh manabi dha'neka ?.


Neng dalem undang-undang la bada oca’ dhing bada oreng atanya dalem kabada’an sadar, arowa bisa eyokom. Arowa la mare eyessa’aghi. Apa pole neng lowar Indonesia. Oreng ta’ kor atanya masala pribadi. Contona oreng se atanya aghamana apa, omorra barampa, mare abine otaba alake apa enja’ ban laenna. Arowa kadhang se ngoca’ ta’ sadar. Bada keng polana terro taowa jha’ polana terro semma’a. Arowa mon bada oreng se narema nanyana jiya oreng se lakar ta’ bisa eyalem, pagghun ngamok keya aherra. Keng bada lakar oreng se semma’ sara, dhing etanya’aghi parkara jiya, ta’ bisa ngamok otaba aghighir. Angeghira da’ramma jha’ reng man-damman arowa abhareng.


Trauma teppa' ghi' kanak jareya lakar la kabannya'an kadaddhian amargha paneka toman ngalamaghi pengalaman se lok sae tor se maghabay dhuka kalabhan maghabay rassah takok se e alamen teppa' ghinak ban sampe' samangken badha se lok kengeng ngolangaghin pole masa jareya. Trauma ghi' kanak jareya jughan e sebbhut sareng gangguan stress paca trauma (PTSD) aneka sebudhan dhalam medis ban psikologissah. Sala settong dampak ghaduwan trauma ghi' kanak san le tuah engghi jareya noddhuaghin sekap rek kerek bhakto kadhatengan rassah stress. namong, hal jareya bisa elang anabi la ampon badha neng kennengann se arassah nyaman ban aman se kodhuna e ghaduwi anak teppak tombuh.


Paleng kasta bakto edalem odi' reya bakto ghi' kana'en ngalakone bharang se ta' genna.  Kastana kantos setiya la andi' ana'. Bakto jiya engko' in-mainan nyompet elong pas etekket ngangghuy nyaba. Aherra cuwingan se anyama kopeng pas sake'. Kopeng mare jiya terros ta' genna, aghili aing. Keng se paleng makasta reya enga' ta' andi' somangat odi' polana kopeng coro'. Todus along-polong maso oreng laen. Pas dhaddhi oreng se lebur nengenneng Kadhibi' (introfet) polana kalakowanna dhibi'. Mangkana molae dari jiya mon pilek otaba klesma sossa. Biyasana kopeng pas temmo ghupek, mon lako ekorek biyasana molat coro'en. Tape ya da'remma nase' la dhaddhi tajhin ta' bisa aoba dhaddhi nase' pole. Poko' paleng kasta kalakowan nyom pet elong se aherra marosak kopeng se aherra merre ka pekkera dhaddhi introfet.


Dhalam neng Aghama Islam jareya pastennah ghaduwan duwa' areh rajeh . Engghi ka' dhinto tellasen Aghung sareng tellasen re rajeh otabah tellasen haji. Nah Tellasen ajriah e laksanaaghin cek kacek bhulannah. Manabi tellasen agung ka'dhinto tellasen se e laksanaaghin lastarennah apasah pol sabulen. Manabi tellasen re rajeh ka'dhinto tellasen se elaksanaaghin dhu bulan lastarenah teppak bhulan Dzulhijjah atau bhulan ajjih. Nah, e sbbhut jughan tellasen qurban, tape benne qurban perasaan ghi. Qurban jareya hewan ternak akadhi Onta, Sapeh otaba Mbek. Kabadha'annah tellasen qurban jareya badha caretana dhari kisannah Ibrahim ban Ismail, tor jughan badha caretana Siti Hajar se alengleng dhari Safa ka Marwah saren Ismail. Pokok tellasen rerajeh jareya tellasen kesah, Masyaallah.


Teppak kulah pertama alennah nge kos neng Sorbhaja, se eka'dhimmah neka kottah pertama kulah selama daddhi mahasiswa rassanah jareya duh cek sennengah melanah kulah la ampon daddhi mahasiswa. Namong rassah takok neka kulah rassaen e bhakto kulah arassah kadhibi' neng dhisanah oreng se eka'dhimmah kulah jhau dhari reng seppo kulah. Arassah daddhi oreng minoritas se eka'dhimmah laen budhajannah tor re saarennah Ban se maghabay kulah takok neka pola tengkanah laen ghi sareng oreng dhisah. Kulah bhakto neka ngarassanah ghi lakar cek nyamannah bedeh neng kotta se nyaman ban rajeh, namong kulah pagghun arassah takok melanah paneka ghaduwan bannyak hal se bidhe. Bedehe neng kennengan se lok toman kulah tempadhin maghabay kulah jareya ngarassaen katako'an se lebbhi yah namong kodhu dulih adaptasi.


Sadhajana oreng lakaran bideh tretan jha' de papadeh aghin antara oreng tong ban salaennah. Napah pole neng indonesisa ryah bannyak sarah ka odhia'annah se en laen se eka'dhimmah hal jareya tantonah lakar maghabay sadhajana lok kengeng e paoneng. Kalabhan dhari paneka hal se maghabay oreng laen neka saleng ngaregghein molaen dhari bernana kole' aghama, budhaja, bhasa ban adeddeh oreng lakar sadhajannah lok padeh. Oreng mlarat sarah manabi ngaregghein settong sareng se laennah, ban pole ajyah lakaran terasok dhalem SARA se e ka'dhimmah kita neka bhagian dhalam settong kasettongan ban kodhu negghu' tengghi masalah regghein se en laen jareya. Neghara na lakar settong, namong sadhajana bedeh se ebhu lebbhi se en laen dhari kita paneka.


Biasanah mored kellas ennem SD riyah mon mareh ujien bedeh acara ngelencer otabe rekreasi bik gurunah. Salah settong kendaraan tumpak'an se serreng esewa ariyah bis rajeh ben bis kennek (bis mini). Bis rajeh riyah akaden bis restu, patas, ben laennah. Jheman setiyah bis le osommah ngangghuy AC neng delem se osok'en penumpang bisa sampe tellok polo oreng. Tapeh oreng riyah bhideh, bedeh se tahan bik AC cellep bedeh jughen se enjek. Oreng se lok tahan bik AC cellep riyah bisa sampe sakek tabuk ben ngota neng bis teppak perjhelenan. Mon bedeh se ngotah riyah, apapole gik nak-kanak kennek nesser apapole kancanah pasteh bejik kiyah se ajhelling.


Teppak acara ngenep neng sekolah segilok'en tedung nak-kanak jiyah nyetel film hantu Umma deri Netflix neng laptop se epasang nyambung dek LCD proyektor. Film Umma riyah film horor deri luar negri. Filmah lakar abek mrenges polanah ceretanah film riyah thriller . Polanah hantunah binek deddhi semmo takok nak-kanak se ajhelling, apapole teppak film jiyah esettel lampunah kellas epatek'eh. San marenah negghuh film, nak-kanak langsung ngalle dek kennenganah dibik gebey tedung. Nak-kanak lakek ben binek se tedung pesa kellasah. Teppak segilok'en tedung, Fika mentah ater dek kancanah Dita ben Rima dek kamar mandi polanah terro araop ben kemme. Dita se lakar terro araop kiyah aherrah norork, Rima kiyah aherrah norok nganter kancanah. Teppak Rima adentek kancanah neng jeddhing, Rima semmo takok polanah le malem ben kedibik'en apapole mareh negghuh film setan deddhinah gik ngak-engak'an.


Hanifa ben rara aliburnah ke bali e areh jumat, sabtoh ben minggau amargha senin la masok alakoh. Hanifa e areh senin la siap-siap kadek derih kelambinah, sepatunah, kodungah ben guk gengguk se egibeh derih malang, sedangkan rara gitak yap siap sekaleh amargha merasa gik abit areh kamis pemangkatdeh. Hanifa la ngenga’eh ke rara samba nyecel reng berengah mare tadek se cecer. Areh rebu hanifa ngengaeh pole reng bereng ke rara lengkap apa gitak se egibeeh ke bali. Rara ngabelenah ke hanifa lastareh padahal rara gitak mempersiapkan 100% reng-berengah. Malam kamissah rara benninah mempersiapkan tape malah len jelen maso Diana ke alun-alun batu. Hanifa aberik ijin ke rara amargha rara ngocakna lamareh siap-siap berengah tinggal epemasok ke delem koper.


Ghi' som-osomma Hp Blackberry se ce'-pece'en bannya' ban layarra lebar. Engko' long-molong nale'e tabu' bhan are. Tape Hp Blackberry arghana jutaan ban rassana engko' ta' kera kellar bakto jiya polana tang sango neng lemaebu. Aherra magghi ta' endi' HP se dhaddhi bharang mewa bakto jiya engko' melle se amerek Blueberry. Bento'en pada tape lebbi kene'. Poko' bisa ngodi'i nyanyian ban nyongngo' video lebat hp bakto jiya sennengnga tada' pada. Magghi tedunga ghi' ngodi'i nyanyian otaba pangajhiyan. Tape jaringan sabbhan paleng ganteng 3G ban ghi' segghut aoleng mon mokka' internet. Tape mon na'-kana' se ta' bhender biyasana memorina eyesse'e bharang se ressem ban lakar bakto jiya mlarat se bisa adownload enga' jiya. Aherra na'-kana' melle video ressem ka konter hp se lakar ajhuwal. biyasana 30 ebu olle bannya' video


Rassah trauma lok kerah bisa elang manabi neka kadaddhiannah lakar la dhalem jaruah neng pekkeran. kulah neka lakar lok toman kadhibi'an sama sekaleh selama dhari ghi' kanak sampek rajeh samangken. Hal neka tantonnah amargha kulah sareng reng seppo jareah lakar la semmoh bedeh kressah. Reng seppo kulah Lok bisa nina aghin kulah kadhibik sebab lambannah kakak kulah sobhung omorrah amargha e dhina aghin sareng reng seppo kulah kaloar sakejji' ban akherrah kakak kulah neka talellep neng kolam rennanng budhina roma jyah. Badhana hal neka se maghabay kulah lok toman kadhibi'an sama sekaleh ban e larang epon ghabay kadhibi'an sareng reng seppo maloloh. Saenggha kulah epon ghaduwan pekkeran se e ka'dimmah kulah takok manabi kulah kadhibik men neng compok otaba e ka'dimmah bein.


Mon Kaelangan bharang mayu patennang ma'le dhuli etemmo. Lakar kaelangan bharang bharang reya padana ban ujiyan kasabbharan tape lakar ghibaanna lakar sossa ban rowet malolo apa'a bhai bharangnga. Nyare biyasan banni pas etemmo mala ghagghar ojang kabbhi. Contona bakto mon la kaelangan ettas se essena ekabhuto ban bada KTP se efotokopiya polana olle BLT, esare kalaban sossa aherra ghun ojang. Bakto ambu nyare pas matennang pekkeran pas abhajang. Bakto abhajang reya biyasana pas enga' jha' ettas reya bada eyada'en tv neng dalem roma. Bakto mare abhajang ya bhender ongghu ettas jiya biyasana paddhang sara enga' keng aolokghan eyattassa tv. mangkana mon setiya kaelangan mayu ajhar tennang, keng ango' parempen mon ba'-nyaba' ma'le ta' elang


Re saarennah neng kennengan magang kaula abereng sareng nak kanak dhari kampus laen se ampon la ghelluen magang ngah e ka'dhissah. Bhakto magang jareya kaula bhan arennah lakar la a struktur odhi'na. Molae dhari tangngennah tedung sampe' molennah lakoh. Apol Kompol sareng bannya' na nak kanak ban para atasan se sae. Kaula jughan olle, kasempadhan negghuk projek rajeh departemen. Pas teppa' bhaktonnah mbak mbak se magang neka mole ban tak abelih pole jariya rasannah dhuka ban lok bisa e ungkapaghin rassannah. Tape kalegghi'annah kaula ngerem kado dha' seng maseng mbak jariya lebhat aplikasi ka Sorbhaja. Amargha teppa' perpisahan lok bisa rabhu ban coma nengale lebhat story.


Bede sala sitong mahasiswa deri salah satu kampus swasta neng mekkasen. Namanah sinol, sinol ben arenah alakoh sambih kuliah. Sinol alakoh amargha terro ngorangi biaya kuliah neng kampussah, sinol neser ka oreng tuanah amargha reng tuanah la seppo. Sinol alako neng sedi’nah kampussa, dedhi mon bede kelas sinol minta istirahat ke pihak tempat atassan /bos. Pojur pihak atassanah ngerteh tentang kebedenah sinol ben keluarganah. E tenga-tenga kesibukan kelakuannah, sinol ngerasa sakek cetak tape sinol melanjutkan kelakuannah tersebut amargha parak Mariah ben bekto masok jem kuliah. Semarenah kelakuan sinol aseroh sakek cetak ke kancanah, sinol akandha ke kancana seghut sakek cetak arassah teng-katengan cetak geh. Kancanah ngusul agih soro meleh obat kek cetak. Tape sinol pekernah ngerasa kek cetak biasah.


Dhaddhi Ghuru Tauladan neng Sakola'an senneng campor sossa. Sennengnga polana aromasa eyarghai ban bisa dhaddhi conto se bhaghus dar' ka oreng laen. Sossana iya aromasa andi' tangghunan se lebbi berra' polana mon sampe' ngalakone kasalaan kene' bhai bisa dhaddhi caca sanajjan kasalaan ghella' ta' esangaja. Mangkana pa-apa reya pagghun bada bhaghus ban bhurukgha, tape mon la epele dhaddhi ghuru tauladan ya engko' eyangghep lebbi bhaghus etembhang ghuru se laen. Magghi dalem ate ca'en engko' bada settong ghuru se lebbi patot etembhang engko', tape kadhang ghuru reya abak ana'il mon eberri' tangghunan maso Kepala Sakola. Kadhang acaca bajaran ban bannya' serrona.


Lamba'kulah manabi nengale setan lakar dhujen atuwat sakarebbeh dhibi'. A tuat melannah Lok kuat nengale robennah ban takerjedden malolo. Namong samangken la ampon biasa makeh bedeh takok eng jughan. Melanah dharinjareya pan saponapan carannah kulah bisa ngontrol kabadhaan nah sopajha bisa lebbhi tennang. Katakoan se ekagerrssah jareya jellas maghabay ateh jantungan ban ngetter sadhajana badhan. Hal dhari jareya badha pan saponapan cara se kulah lakoneh melana nengale setan neka, cokop ngamal aghin dhuweh pangabes setan dhari ramah ban kyae tor  pabannyak maos duweh neng sorat Al Quran. Kalaban dhari paneka jareya masocceh pekkeran ban neat tor ateh jughan sopajha lebbhi semmak sareng sakobesah.


Teppak jiah mbak sutradaranah atanyah, spaah se sekeranah terro atanya'ah pole. Selanjutteh engkok bik tanang se ngetter nyonjhung. Teppak mba operator meghi mikrofon dek engkok, engkok bhuto beberempah bektoh ghebey ngeluaraghi suarah. Engkok anyabeh lem delem, cokop abit sarah sampe saongghunah engkok ngerassah lok nyaman dek reng oreng seruangan polanah abit ellun. Teppak engkok berhasil ngompolaghi suarah, engkok ngerassah sarah jhek tang suarah jiah ngetter ben lok stabil. Lok cuma jiah, caranah engkok negghuk mikrofon kiah lok meyakinkan sarah. Akhirreh teppak jiah engkok lok nyambhung bik apah se e kocak mbak sutradaranah. Ngecewaaghi sarah polanah engkok ghik bhuruh engeh bik jewebhennah teppak mole.


Mon kake terro ta' mangamoghanna oreng, kake kodhu andi' rassa se tegghi parkara ngarghai pa-apa se ekalako oreng laen. Polana ta' pada pas ro-moro ngoca' banne bagiyanna. Apa pole mon kake la tao jha' manossa reya ekaghabay pada. Dari asal se pada. Tada' bidhana mon caca manossa areya. Polana aghamana ta' pada pas kake arassa bhender kadhibi' mon ngangka' parkara aghama apa se bhender. Kake ta' olle napso polana neng dhunnya reya ta' ghun bada kake se andi' kole' pada bi' kabannya'an oreng. Andi' aghama se bhender ban etarema bi' kabannya'an oreng. Ta' senga' jiya lakona neng dhunnya. Neng dalem alquran la ebahas jha' manossa reya lakar dha-bidha. Tengkana, barna kole'en, lakona, babateggha, ban apa se partajai neng dalem odi'. La bidhana bannya' oreng ajiya se kodhu kake tao. Kodhu kake arghai. Kodhu kake sadar jha' bada oreng se arassa sake' ate mon apa se epartajai jiya ta' nemmo bhenderra. Poko' ambu jha' aghighiran parkara bharang se lakar andi' arte dalem ka oreng laen.


Seddhi lakar mon la apesa maso kanca se segghut ekapolong bhan are apa pole kanca dari kene' se segghut sossa senneng bhareng. Apa pole mon la enga' se bakto aghaja' ban ngadhepbhi jhalanna odi' se ta' tanto jhalanna. Bakto jiya kanca amantan ban oreng bini' se asalla dari Dhisa pas mangkat alako ka Kalimantan maso binina. Sanajjan setiya osom HP tape ta' bisa saleng ngabhari ban se lebbi maseddhi setiya padana maso oreng ta' kennal. Du masa' pas ekaloppae bakto ekapolong dari ngakan, tedung, jar-kalaenjar bhareng bhan are. Apa lakar mon oreng akalowarga reya taneyan pakancana sajan kenne' sakabbhinna hoso' ka lako ban kasapbha kalowargana


Mon nak-kanak lambek se odik neng kampong biasanah mon mangakat sekolah otabeh mole sekolah riyah sereng lebet dek lapangan se bennyak oreng nyabek sapeh gebey ngakan rebbe neng kassah. Kadheng sapeh jiyah elomber tak etaleh deddhinah sapeh jiyah bisa ajhelen neng man-kamman. Kadheng sapeh riyah melleng, serreng ngejar dek nak-kanak sekolah sampe ngebey takok dek nak-kanak jiyah. Mon nak-kanak jiyah ajhelen sapenah norok ajhelen mesemmak. Mon pas ajhelen bedeh kancanah nyaman, paleng enjek ngorangen rassah takok mon kedibik riyah se nakok'en, mangkanah kadeng kodhu asangoh betoh kennek, deghik mon sapenah ngejar kareh tambukagih pas langsung aberkak, makle lok sampe ekejar sapeh otabe sapenah makle buruh polanah etambuk.


Bhakto kennek kaula e dhingghal sareng reng seppo kaula ban tretan kaulah amargha rosak hubungannah. Bhakto juah kulah ghi' kennek ban lok ngarteh pa apah. bisannah coman nanges tok manabi lok a bhereng sareng reng seppo. Ngarassaen odhi' kadhibik tanpa reng seppo ban tretan kandung jariya dhuka rassanna. Makeh le bedeh mba ban bebe' se ngarabed kulah tape tresnana mereka neka laen. Manorot kulah, lakar kennengan se paleng nyaman neka sareng ebhu ban rama ban kaloargha inti lah pokok eng. Tape kadhinapah pole mon la apesa. Napah pole san le tuah jariyah, Manorot kaulah reng seppo neka zona nyamannah anak eng. Tape manabi carannah kadhineka ghi marosak mentallah anak bedennah. Daddhi dha'sadhajannah reng seppo jha' sampe' karebbeh dhibi' ban tak mekker KA kabadhaannah anak jareya. Sebab aneka bisa daddhi ancoorah mentallah anak eng sampeyan.


Sapa se ta` bejhi` nengghu bede keban e bengkona. Tandha mun bengkona ye jarang ebherse`e otabe semma` ka songai. Enga` bengkona engko` se pas e ade`na songai. Ta` osom nemor tambeh mun ojhan ye bannya` rengngi`na. Mun ta` angghuy obat rengngi` se e obbhar otabe kipas angin epasanta` ma` le ngorangi datengnga rengngi`. Aslina bisa dhaddhi sombharre panyake` mun e osomma ojhan enga` riya. Tape ye beremma pole, pokok engko` sakaluarga ngomesse bengko ben ye sehat ta` ekenning panyake` se esababaghi rengngi` ye sokkor. Tape bhan are ye maste a perrang ben rengngi`, dhul bindhul tangan ben soko. Jahat rengngi`na los alos.


Banjir neka sala settong bencana alam se eketakok manossah namong jareya salah settongah jughan olannah manossah se lok toman ngerteh kadhinapah carannah ajhaga lingkungan. Bannyak Sarah kadaddhian banjir bahkan neng ibukota neka segghut kadaddhian. Banjir jareya sebab seloghennah bannyak sampah se eka'dhimmah hal neka kodhuna bisa e jhaga saenggha saloran aeng neka lancar. Kadhinapah carannah sopajha banjir jareya bisa e atas aghin tor kita bisa selamed lok kebanjiran pole salanjangah. Ghi sareng a jhaga kabersean ban pa terteb ka badhannah dhibi' melanah Muang sampah dhen bedhen jareya bisa maghabay dampak lok coma KA settong oreng namong ka sadhajana oreng jareya.


Anyanyi lagguh daerah neng bank sareng patugassah ekocak lok nyaman ban nimbulaghin perdebadhen ragara lok nyaman cacannah patugas satpam jareya ka tang anak. Melannah lok senneng tak anpah adhabu dher bendher jh' bik reng karengan. Masak ghinbedeh nak kanak Lok oneng lagguh daerannah Madhura. Mak Keng taoh coma lagguh se badha neng tiktok ca'en. Aneka sisi negatiffah manabi la ampon e por ka campor sareng budhajana reng bara' saenggha lok kengeng ngaonenge budhajana bik dhibi' edeng. Hal jareya se kodhuna paleng ekatako'en kaom ngodeh. Sampeyan kodhu oneng etika jyah lok kenneng juel ban reggennah lok bisa e bandhinga ghin sareng napah bein.


Ban kulah dhibi' lakar la ampon pengalaman entar ka man kamman tor odhi' neng dhisannah oreng. badhah pan saponapan se maghabay kulah ngejjhit neng dhissanh oeng ban maghabay kulah ajher bannyak dhari kabada'annah kulah neng kottah jareah. Rassah takok se kulah alameh, melanah kulah takok sala ngalakone ban atindak neng kennengan se lok kulah kennal ban la eangghep aseng ruah lakaran pasteh e alamen srah sapah bein. Sadhajana lakar bisa kulah teremah kecuali oreng se lok bisa ngaregghein settong sareng salaennah ban atindhak neka dhen bedhen tor lok a jhaga. Mela dhari paneka, manabi la ampon bedeh neng dhisannah oreng sabelummah kodhu oneng ghellun ka'dhi'an e dhiisah ban ha se parlo tor tak parlo e kalakoh.


Samarenah check in, rina ben kancanah kabhi masok kamar pas istirahat. Ghen nyeddhing kasor, rina pas tatedung polanah ning jhelen tak tedung sekaleh. Kancanah negghuh tv ben bedeh se ghentean mandih. Bedeh rakerah sajheman ghebtean mandih, kancanah nantos rina jhegeh polanah neser. edentos stengah jhem tak lem jhegeh pas e jhegein moso kancanah polanah kancanah se laen toronnah sakejjhek le-melleah ka indomaret ning lantai dasar apartemen. Tapeh rina se abek tak sadar pas ngocak mon tak norokah ka indomaret. Akhirrah moso kancanah, rina e dhinaaghi ning kamar kadhibik. Rina pas jhegeh polanah seppeh. Bektoh taoh mon edhinah kadhibik, rina pegghel ka kancamah polanah rina abek takok mon kadhibiin ning kamar. Akhirrah rina langsong nyusul kancanah toron ka bebe entar ka indomaret.


Make deiyyeh nabung bedeh resikonah kiah. Lok separah keelangan kancah bik perkarah otang. keng hedeh lok toman taoh apah se kejadien budien. Bisa bhein pesse tabungan se mareh e kompolen sa - sossa e angghuy ghebey mejer roma sakek polanah hedeh e kennengen cobhen neng jhelen. Bisa kiah marenah pesse se e targetaghi akompol, ternyata bhereng se hedeh incar le adek. apah bhein halangannah hedhe kodhu pagghun neremah secara ikhlas, yeh. Seenjek eng hedeh le mareh usaha. Jhek kapok ben molaen nabung pole. maka apah se le elang mesteh bedeh ghentenah. Ben kengak'en kiah deemmah bhunganah mon hedeh bisa le - melleh deri pesse tabungan.


Melle sapeda motor  sampe' setiya ghita' toman nyervis paleng ghun ngoba rantai maso ger. Sapeda reya setiya se lako abharengnge engko' nyare pesse ban abhanto narabahas bakto. E jhamanna sapeda motor metik, engko' pagghun esto ka Vega R caceng. Sanajjan ecokoco maso oreng polana ta' ghellem aoba engko' pagghun ta' aghanteya. Saongghunna bada Vario taon 2017 tape pagghun sennengngan ngangghuy Vega, apa pole setiya bensin larang. Mangkat ngajahar ngesse'e 20 ebu ka POM Bensin bisa mangkat-mole dukale ka sakolaan. 20 ebu kadhang ghi' bannya' karena ban ta' kobater katada'an bensin. Messen ta' toman nyeksa sakale ta' toman servis ghun cokop ajaga oli maso bensin la kor kenceng se ajhalanna. Toman eyesse'e Pertamax mala ajrebet ta' enda', sakeng pelakgha terros ka bensin ta' enda' se larang.


Bhagusseh jiah mon entar abhubu yeh ngangghuy kelambhih biasa. Kelambhih biasa se e kamaksod jiah benne kelambhih ghebey entar maen. Tapeh kelambhih se beccek ben cocok ghebey situasi resepsi, tapeh kiah lok heboh sampe narek perhatian tamoy undangan laen marghenah mantan korang heboh bik abek eng. Biasanah oreng se ngarteh soal riah ben andik empati, ngangghuy kelambhih simpel ghebey abhubu tapeh lok ngerremin raddhinah kiah. Artenah kelambhih pel simpel kiah justru bisa dheddhih peleyan cocok ghebey abek eng lebet kesan elegan ben berkelas se e kaolle deri penampilan se sederhana. Mangkanah mon bisa lakar ngangghuy kelambhih simpel tapeh sopan ben anggun bhein mon entar dek mantannah oreng.


Teppak areh Jumat bhakto kulah jhaman sekolah kellas 1 jareah toman kulah a bolos tak keng terro mandih neng kolam renang melanah kulah lok taoh ngoy langgoyyan. Lastarennah jareya, kulah lajuh nyareh kancah se ngajeggeh abolos namon lok potong sadhaja. Akherrah kulah kadhibi'en entar ka kolam renang se lakar semmoh jhau jaruah dhari kennengannah sekolaan neka. Akherrah teppak istirahat ruah kulah ngangghuy sepeda lajuh mangkat enta ka kolam banyu biru aruah. Marennah dhepak kassah sobhung oreng sama sekaleh. Lajuh kulah alang goy diddhik kulah takok sarah , acorak bedeh se ajhelen ban norok bhunten padahal neng kolam sobhung pasapah. Ghen jyah kulah takok sarah manabi a rennang kedibian.


Poko'en engko' ghun maenga'a mon aba'en entara jhalana mon bisa jha' teppa'aghi bakto pasaran e dimmaa bhai. Bi-lebbi mon pas entara ka Sorbhaja teppa' ka pasaran e Tana Mera ya paste lesso ban pegghel e jhalan. Jhalan tong-settongnga mon terro ta' macetdha kodhu mangkat ghi' petteng otaba mare bhajang sobbhu dhuli mangkat. Mon pas are la ngombar ba'en gi' bhuru mangkat ya pas tarema kabada'an. Bhakal bannya' se ekabhellis sanajjan oreng nybranga embong pagghun ekapekghel. Ya tao mon ba'en lakar la tennang atena ban ta' anaksowan enga' engko', mon engko' lakar la ta' bisa sabbhar mon la jhalan sella' sara.


Pan saponapan parsiabhan kaula sareng kaloargha sabelum ngadepaghin tellasen Agung. Ghi mun tak laen nyiapaghin palappa ghebey massak rajeh. Manabi tellasen lakar la pasti heboh se terro ngarayaaghinnah tellasen jareya sareng tretan. Sabelummah tellasen ghi apokpak ruah se amassa'ah. Ebhu biasannah la ampon nyiapaghin palappa ban se laennah nyiapaghin jukok'eng. Manabi neng roma teppak gulagguna jareya a yap siyap motong ajhem ban ngelotek tellor. Ban lok kalep a ghabay salad buah. Pokok manabi telasenapah bein dibuh sarah. Sebab bannyak ghellun se ekamassak se ngakan jughan bannyak tor se alakoh korang. bannya'an se ngakan daripada se alakoh tretan, tapeh senneng kyah amargha neka momen areggeh.


Sampeyan oneng jha' sala settong paspampres walkiota Solo Mas Gibran neka se potranah pak Jokowi jareya ngombheng sala settong ajudannah sebab ampon nokol wargannah ban sala settong masyarakat Solo ka'dhinto. Hal jareya antara sala ban bendher se, sebab ajudan aneka ngalindunge Mas Gibran male tak e den bedenin sareng masyarakattah ban niattah ngajhaga. Namong kalakoannah masyarakattah jareya dhan badhan kyah lakarran manabi la ampon a temmoh sala settong oreng penteng jareya. Mela dhari ka'dhinto, kakerrasan jughan lok olle ekelakoh sareng sapah bein, tapeh aneka salah settong teghuran jughan. Nah dhari kadaddhian jareya gibran akherrah ngamok ka ajudannah ka' dhinto dele masok brita.


E bekto areh sabtoh riza ben kancana rombongan a kemping neng bumi perkemahan neng malang. Riza ben kancana nginep tello’ areh neng bumi perkemahan, riza ngadain acara kemping amargha memper erat silaturahmi sareng sakancaan. Riza ben kancanah mangkat areng- bhereng dheri kossnah kancanah nompak sepeda motor, setenga perjalanan riza ben kancana ambu neng berung le meleh kebutuhan se gebey e kemping amargha e tempat bumi perkemahan tadek se juel kakanan ben jejen cemilan. Riza melleh nasek, ring- ghuring, mie ben minuman aing se dos. Samarena le melleh ria ben kancanah lanjut mangkat pole menu bumi perkemahan, riza ben kancanah neng jelen on laon sambhih menikmati pemandangan se jo ijo.


Melannah nge prank ka'dhinto kulah sareng ebhu ba ramah tor lek alek jareya lakar sepakat ngaddeg aghin perayaan ulang tahunnah mbak karebbeh neng cafe. Bhakto paneka lakar mbak ruah semmoh lok nyaman robannah ban paste ghaduwan masalah. Mela dhari ka'dhinto, kulah lakar dhujen nas manesen male mbak tamba ngamok ban pegghel ka kulah. Lastarennah dhari jareya lajuh kulah adhabu ka mbak ghabay a pesa roma margennah badha mbak neng compo'. Lok ngerteh sama sekaleh akherrah mbak neka nanges ka ramah ban ramah sajhen ngamok tapeh sabenderrah kita neka sakongkol settong kaloargha. E tamba pole ebhu se dhujen por ngomporen lajuh heboh ban sukse nge prank ah.


Mon hedeh ngebangun rumah tangga, hedeh andik resiko ngelampiasaghi trauma jiah dek pasangan sampe nak kanak eng hedeh tebhenah merrik pengaruh dek sittong generasi. Kenal ciri ciri trauma masa kennek penting male hedeh bisa dhulih nyareh pertolongan profesional. Ciri pertama jiah mon hedeh metaoh reaksi keras dek oreng oreng tertentu. Mon sombher traumanah hedeh oreng tuah otabeh pihak laen delem keluarga, hedeh mungkin dheddhih bereaksi keras dek oreng laen se persis, mala sampek hedeh rajeh. Misallah hedeh ampo e ghentak, hedeh pola ngehindarin oreng se gaya ngocak eng cenderung teghes otabeh nyareng make oreng jiah lok amaksud jahat. Otabeh lok sadar ngindarin oreng se persis bik sombher trauma.


Abharengnge mored kaangghuy noro' lomba noles pokeddhan kalaban tema "Curhatan Anak Bangsa" kantos are pangaso'an pokeddhanna pas edhikane maso Kepala Sakola'an. Sabellunna tako' nyangghu bada apa polana la biyasa apolong ban abak semma', tape senneng aherra Pa' Kepala makalowar amplop dari ettassa se ghi' eghindhung, engko' senneng sara. Amplop ghella' bi' engko' ebukka' bakto Kadhibi', engko' takerjhat, ban ngoca' Alhamdulillah ta' bu-ambu polana essena abak bannya'. Engko' olle hadiya polana mored olle juara lomba, juara 2 ban juara 3. Aherra pesse se abak bannya' bi' engko' ekabelli buku Madura Niskala angghidhanna Royyan Julian, sastrawan asal Madhura se lowar biyasa ban aropaaghi dosen ban kanca dhibi'.


Hal se kodhu esiapagih oreng se norok lomba pidato ajiyah hafal teks pidatonah. Abit sekejjhek'en oreng hafal riyah tak mesteh padeh, bedeh oreng se cepet mon ngafalagih beddeh se abit mon hafal apapole mon pidatonah riyah ngangghuy bahasa aseng kaden cak arab otabeh cak inggris.  Ngafalagih pidato riyah bisa ngorangen rassa kobeter ben nombuawagih rassah pertajeh dek abek'en dibik. Caranah hafalan riyah se paleng adek kodhu andik niat se ogghuwen. Slanjuttah rutin mecah teks ben ngafalagih, mon sossa hafalnah bisa gen sekonnek kaden se paragraf gellun baru etambah. Slanjuttah kodhu andik target hafal bisa nyeleseiagih. Bektoh se pas hafalan jiyah sore, malem segilok'en tedung ben gulagguh marenah abhejheng sobbu. Mon mareh hafal kodhu e rutinagih eulangen terros makle cekkak hafalannah


Bakto noro' kanca ka dhisa Palengngaan ngerem bato ngangghuy trek engko' ngetek keng palang salamet. Bakto jiya engko' se ngatela' ghladak rempa' ka songay pas kobater tako' noro' gheggher ka baba. Ontonga ghita' dapa' ka ghladhak bisa ngerrem. Di-budina abali engko' bi' tang kanca polana tada' jhalan laen ban bato ghella' esambi mole pole. Pesse ta' olle, se cekka' karo rassa tako'. Pekkeran la nyaman sabellunna aromasa bhakal andi'a se ekabelliya roko'. Ya epada'remma'a pole mon la bada moseba enga' jiya se paleng bhajjra reya orenga salamet. Mon pas tebhrusok ka songay ta' reng lowang pesse raja ban nangghin maso' masake' orenga.


La samngguh ayanah boy sakek. Bherik dokter ngocak ka boy mon ayanah riyah corak andik gejala covid. Pas so dokter e swap. Hasellah positif ayanah boy kenning covid. La 2 areh riyah kondisinah tak pateh bhegus. Moso dokter boy e soro pasabher ben tegar polanah, corak tak abit pole omorrah ayanah. Ngeding ruah boy seddi ben kalut sarah. Ternyata bhender apacan dokter. Tak abit ayanah boy pas tadek omor. Boy nangis atuat polanah syok. Boy ajher ekhlas polana la jhelennah dheri se kobessah tapeh boy pagghun seddi sarah polanah boy ghun kareh andik ayah. Eboknah boy la abit tadek omor kaadhek.


Tang kanca reya biyasa mabada bhantowan kaangghuy magharsare, bakto mabada lalampa'an kaangghuy ana' jatem lako jhujhur. Tape bakto mabada lalampa'an raja pas pesse sombhanganna bannya' sara pas ngala' 5 juta. Arapa bakto olle sataon pas etemmo maso oreng, aherra ta' eyarghai ban terros ta' eparcaja. Arapa me' pas da'iya, ta' ekenneng tola e dhunnya ontong. Engko' mangkana tako' mon pas parkara pesse masjid, jatem reya ta' olle ekeco' pagghun ta' majhembhar ka odi'. Molae dari jiya engko' rangrang se apolonga tang kanca, tako' bi' oreng nyangghu keng ekaduwai maso engko' ya repot. Sala ta' tao rassana pessena ghun melo talkana.


Bakto man-nyamanna  nyongngo' tv e roma pas temmo aghunjek kabbhi. Engko' dhuli kalowar ban e lowar bannya' sara oreng. E kennengngan laen oreng ramme sara acerreng "lendhu-lendhu". Ate la ngetek sabharang bada polana ta' toman ngalami kadhaddhiyan enga' jiya. Aherra pas dha'-kandha'an maso tatanggha sabbhan reya toman da'iya keya. Ban saminggu caretana lendhu reya ta' ghellem mare kase' bada keyae se acarama parkara lendhu se panyebbabbha reya polana oreng la bannya' loppa ka Allah. Mare jiya e tv bada ahli se ngoca' polana bada ghulina bhumi se aherra dhaddhi ghunjekgha bhumi. Keng se neser e daerah Malang areya bannya' se rempa' romana oreng ban bada se ekenneng ekacecce'e. Ongghu ontongnga e Madhura ta' pas sara enga' jiya.


Toman kaula a rassah tang dunnyah neka ancor sadhaja teppa' ngaladhink reng seppo se songkan sarah neng masakek. Pengalaman tedung neng masakek merengin reng tuah, daddhi pengalaman se lok poron kaula olange. Serah se lok kastah manabi e dhinggal omor sareng reng seppo se e ka'dimmah jariya bhakto kita teppak nyareh engon ghabay kanreng seppo jaruah. Kaula dhukannah ghi pora'alla pasti nanges. Sebab perkara kastah jareya pasti bedeh dhi budih daddhinna sadhajannah manossah lok bisa ngendaliaghi kacoali sabelummah badha usaha sabelum jareya kadaddhian. Rassah kastah se e alamaghin dha'sadhajana manossah neka manorot kaula, kodhu e jhalanaghin sebab kita bisa ajher dhari paneka ban daddhi ah manossah se bisa bijhak pole ka adha'eng. Ban dhari ka'dhinto sampeyan jughan bisa daddhi manossah se lebbhi sae ban ngaddepbhin masalah jareya bisa leggeh tor koat pole.


Lena ning sakolanah lagghuk bedeh imunisasi ning sakolah. Lena la eberrik taoh moso gurunah mon laghun jam pelajaran ke 3 kosong adhek pangajheren polanah bedeh kegiatan imunisasi otabeh vaksin. Lena lakar takok e suntik, sejjhek e belein msoo ghurunah sampek kalaghu'nah, lena pangghun takok ben kapekkeran. Lena pas acareta ka eboknah mon bedeh kegiatan imunisasi otabeh vaksin riyah ning sakolanah. Eboknah Lebi taoh mon leni takok ka suntikghen. Moso eboknah, Lena pas e soro sambih kakanan se e kasennengih makle bisah e kakan sabelum e suntik. Lena biasanahngakan se nis-manis ghellun. Biasanah mareh ngakan nis-manis Lena pas bisah lebbi tennang, ben tak pateh takok ka suntigehn.


Engko' biyasana bhan 3 bulan sakaleyan adonor dara se ebadaaghi PMI kabupaten e tang dhisa. Se lebur adonor bakto pasaan ban engko' nelpon kanca maso epar sapopo. Polana bakto jiya olle jhajhan ban minynya' lettek e bakto arghana minynya' larang. Tape tang kanca jiya bakto etelpon ngoca' la dhina magghi olle pesse 100ebu. Ngatela' jharumma bhai la tako' koca'en. Mon engko' se la biyasa ban ta' tako' ka jharum raja enga' jharum mon ngala' dara mala kasennengan. Bakto jiya keng se ngala' dara teppa' ka se ta' tao ngara, jha' pas dhala esuntek dukale se partama pas ta' kalowar darana. Tape ontongnga se kadukalena pas lancar dhala kembung se anyama baddhana dara se dari plastik.


Universitas Madura otaba Unira reya se ta' bisa ekaloppae bakto etarema, ajhalane Orientasi Pendidikan (Ordik) ban nangghin ngekos ma'le ta' eyokom bakto Ordik. tape senneng ghella' bakto la akuliah maso' olle kanca anyar, amaen e taman ban barung. Ta' loppa keya ngalakone parenta dari dosen areng-bhareng sakanca'an. Ebakto terro nengnengnga Kadhibi' entar ka perpustakaan kaangghuy maca ban menjham buku careta otaba teori kabhasaan se sala lebur bisa namba pangataowan polana pada maso jurusan se ekala' engko' iya areya Pendidikan Bahasa dan Sastra Indonesia. Buku e Perpus ghenna' ban ontongnga engko' ta' toman ekaloppae se mabaliya. mon sampe' ekaloppae pas edhindha eman lowang pesse.


Mun bejhi` ka nase` se bucco`, alias lah ta` nyaman ekakan, lebbih bhagus baghi ka ajam tape dalem bentuk laen, cangkaro` misalla. Carana ye ruwa, nase` se ta` nyaman, jhemmur ghellu neng beddhe se jhember, misalla enga` gheddheng otabe baki se raja ben lebar. Teros jhemur e panassa are. Ye mun la ce` kerrengnga bhuru entas pas baghi lah ka ajam, paste ende`. Ben pole,cangkaro` ruwa ta` pera` bisa ebagi ka ajam, tape bisa ekakan abe` dhibi`, ye ghuring pole pas nyaman bisa dhaddhi nang ghinang nyamana. Asli armos. Dari nase` bau bisa ekakan manossa, pokok tao ngolahna. Nyaman lah.


Mun ngabes taena keban enga` sape misalla, kabannya`an oreng se ta` biasa ye arassa bejhi`, tape mun la biasa aslina lebur, malah ta` mabejhi`. Coba` ba`na pekker, dari taena sape ruwa justru bisa dhaddhi pupuk kadhang masobur ka tombuwan. Panengnga ye kakananna sape se ta` aneh, pera` ngakan rebbha. De` ade`na pera` bejhi` ben bauna mak sreng, tape mun ros terrosan ye biasa kiya, la toman nyiom bauna calattongnga sape. Mun reng biasa nuan sape, bauna calattong riya ta` andus alias beceng enga` ngobu embik. Embik riya bauna ben robana calattongnga se mabejhi`, asli ongghu. Laseng ben barnana celleng ne` kene`, bhidhe ben sape. Padahal ngakanna ye pade kan.


Bede pole carana mun tako` ongghe ka panggung polana ta` biasa otabe korang pengalaman, ye ruwa pertama ator nyabana ghellu, tarek nyabana lem dalem lebat elong teros buang lebat colok otabe pagghun elong ne` sakone`. Kaduwe` nginum otabe ngakan manisan pas e kunyah sakone`. Katello` adhuwa ghellu jhe` loppa sabellunna majhu ka ade` otabe tampil, polana mun dhuwa ruwa biasana bisa malancar oca` se ta` lancar ben mu temmu ta` todus tampil ka ade`. Kaempa` sambi apa bhai bharang se nyaman aghibe gehbey tampil ka ade`. Misalla mun dhaddhi MC ye nyambi kertas kene` tape se bhagus ben layak. kera-kera ye essena seputar susunan acara.


Dhea ben dion apacaran derih jeman SMA mon ebitong tiap taonnah dhea ben dion apacaran olle 8 taon. Dhea sayang sara ka dion amargha dion padeh sayang kiah ka dhea ben pole dion orenga pellak, saber ben tak ngamok gen mon e ajek diskusi dion bisa e ajek a diskusi dhedinna selalu nyambung mon abhenta. Namun, semarena lulus kulih dion aobe sikap ben perilakunah ka dhea sehingga dhea mekker cem-macem ka dion. Dhea sering nangis mon e kamarrah tape maso dion tak e alem se akan ta’ andhi’ sala. E sitong bektoh dhea pernah ngetela dion abhereng maso oreng binik laen, binik laen jeriya kanca dhibi’na dhea. Akhirra dhea minta ketemuan maso dion minta jelas aghi tojuannah arapa ma’aobe, dion ajelas aghin ka dhea mon la dion bhusen ka dhea akhira selingkuh maso kancana dhea. Dhea nangis atuat ben langsung minta putus amargha e selingkuhin.


ban caranah ka'dhinto manorot kulah se ajhelen ghi tapeh lok pateh bennyak onggh efegghe ka badhan kulah neka, namong pekkeran lakar la semmoh kabukka' jaruah. Hal se paleng rajeh ka badhan kulah neka ghi afirmasi positif bein, melana kadaddhian se toman e alamen ka'dhinto pastennah ghaduwan maksod tor tojjhuen. Dadhina mela dhari paneka kulah rassae se penteng sarah manabi kita jareya bisa ghaduwan pekkeran se lebbbhi kabukkka'pole ban dhi' diidhi' bisa ajher kadhinapah carannah kita jareya bisa nyobak laben rassah takok paneka, sopajha kita lok ngarassah lok takok juah. Kadhineka carannah melanah kulah sareng pa sapah bein, jha' arassah takok namong badhan dhibi' takok. Percajeh bein, ajher di' dhiddhik ghebey taoh pole kadhinapah rassannah.


Ami teppak gik kennek, sereng eko'-tako'en bik kakak'en mon neng roma bik dibik'en apapole mon petteng sereng bedeh setannah.  Mesteh mon Ami egangghu bik Kakak'en, Ami sampek nanges kejjer terros Kakak'en Ami pas eyombeng bik reng tuanah. Polanah sereng eko'-tako'en Ami pas deddhi tako' ongghuwen neng roma mon bik dibik'en ben neng kennengan se petteng sampe setiyah le rajeh. Toman neng settong bektoh Ami edhianaaghi ebhuna kedibik neng roma polanah ebhuna entar nyandek reng sakek, awallah Ami mebengal dibik neng roma, keng pas tak abit deri jiyah bedeh mateh listrik. Ami takok pas nanges kedibik neng roma sambih telpon ebhunah makle dulih mole.


Kalabhan dhari paneka pan saponapan oreng lakaran lok bisa e kendali aghin sareng kita manabi oreng neka lok bisa kadhibi'an ban ghaduwan ngarassah takok manabi kadhibik jareay. Kulah ghaduwan kancah se kadhi neka, lok bisa kedhibi'an ban neka jyah lakar mon takok neka pas panik tor lok bisa e kontrol jaruah. Saenggha hal neka sadhajana lok bisa e pongkere pole. Melanah oreng paneka kodhuna bisa e parenge oneng kodhuna ka psikolog otaba ka oreng se lebbhi ngerteh manabi badha tor nga ghandhuk masalah kadhi neka. Saleng ngaregghain settong sareng sa laennah tak anapah ban kita kodhu saleng ngerteen settong tor laennah.